title: Robert Lang

text: Lang siirtyi kaksivuotisella sopimuksella Chicago Blackhawksiin kaudeksi 2007–2008. Hänet kaupattiin ennen seuraavan kauden alkua Montreal Canadiensiin. Syyskuun 2009 lopussa Lang solmi yhden vuoden pelaajasopimuksen Phoenix Coyotesin kanssa.


title: Robert Lang

text: Lang pelasi NHL:ssä kaikkiaan 989 runkosarjaottelua, joissa syntyi tehot 261+442=703. Pudotuspelejä kertyi 91 ja niissä syntyi tehot 18+28=46.


title: Robert Lang

text: Maajoukkueessa Lang saavutti olympiakultaa Naganosta 1998 ja pronssia Albertvillestä 1992 ja Torinosta 2006. Torinossa hän oli Tšekin joukkueen kapteeni. MM-kisoista hänellä on maailmanmestaruus 1996 ja pronssia 1992 ja 1997.


title: Chicago ’L’

text: Chicago ’L’ on metrojärjestelmä Chicagossa Illinois’n osavaltiossa Yhdysvalloissa. Sitä operoi Chicago Transit Authority (CTA) ja se on Yhdysvaltain kolmanneksi vilkkain metrojärjestelmä New Yorkin ja Washingtonin metron jälkeen. Metro aloitti toimintansa vuonna 1892. Metroa käytti arkipäivisin keskimäärin 703 326 ihmistä vuonna 2011. Metrossa on kahdeksan linjaa: punainen (vilkkain linja), sininen, ruskea, vihreä, oranssi, vaaleanpunainen, purppura ja keltainen. Verkoston yhteispituus on 360,7 kilometriä. Asemia verkostossa on yhteensä 144. Verkoston kaksi vilkkainta linjaa palvelevat ympäri vuorokauden. Nimensä ’L’ on saanut siitä, että suurin osa verkostosta kulkee maanpinnan yläpuolella (, josta lyhenne "el").


title: Tikkuri (kauppakeskus)

text: Tikkuri on Vantaan Tikkurilassa rautatie- ja linja-autoasemien vieressä sijaitseva kauppakeskus. Tikkurissa on kaksi kerrosta ja 34 liikettä, muun muassa K-Market, Nordea, Hemingway’s, Kultajousi, apteekki ja Hesburger. Kauppakeskus rakennettiin vuosina 1984 ja 1991. Vuokrattavaa pinta-alaa on 15 300 neliömetriä. Autopaikkoja on 300, joista 260 katetuissa tiloissa. Tikkurin omistaa yhdysvaltalainen sijoitusyhtiö Cerberus Capital Management.


title: Tikkuri (kauppakeskus)

text: Elokuussa 2017 Citycon ilmoitti myyvänsä Tikkurin yhdysvaltalaiselle sijoitusyhtiö Cerberus Capital Managementille, ja Tikkuri siirtyi Cerberukselle marraskuussa 2017.


title: Luettelo ihmisistä, jotka ovat voittaneet Aleksandr Alehinin shakissa

text: Tämä on luettelo ihmisistä, jotka ovat voittaneet Aleksandr Alehinin shakissa. Kyseessä ovat tavalliset pelit, eivät tasoituksella pelatut. Alle 16-vuotiaana pelatut pelit on merkitty merkinnällä U16.


text: Simon Alapin, Vilna 1912


text: Victor Berger, Margate 1937


text: Ossip Bernstein, Pariisi 1933 (ottelu, +1=2−1)


text: Arturo Bonet, Gijon 1945


text:
Efim Bogoljubov, Pietari 1913/14, Triberg 1921 ("salainen ottelu", +1=2−1), Margate 1923, Wiesbaden−Berliini−Amsterdam 1929 (MM-ottelu, +5=9−11), Bern 1932, Saksa 1934 (MM-ottelu, +3=15−8), Bad Nauheim−Stuttgart−Garmisch 1937, Salzburg 1942, Varsova−Lublin−Krakova 1942, Varsova 1943 (ottelu, +1=0−1)
Mihail Botvinnik, Alankomaat (AVRO) 1938


text: Amos Burn, Karlsbad 1911


text: José Raúl Capablanca,Pietari 1913 (näytösottelu, +2=0−0), Pietari 1914 (kaksi peliä), New York 1927, Buenos Aires 1927 (MM-ottelu, +3=25−6), Nottingham 1936


text: Arthur Dake, Pasadena 1932


text: Dawid Daniuszewski, Pietari 1909


text: Oldřich Duras, Hampuri 1910


text: Fjodor Duz-Hotimirski, Pietari 1912 (näytöspeli)


text: Max Euwe, Amsterdam 1926/27 (ottelu, +2=5−3), Zurich 1934, Alankomaat 1935 (MM-ottelu, +9=13−8), Amsterdam 1936, Bad Nauheim−Stuttgart−Garmisch 1937, Alankomaat 1937 (MM-ottelu, +4=11−10), Haag 1937 (näytösottelu, +2=2−1)


text: Alexander Evensohn, Kiova 1916 (ottelu, +1=0−2)


text: Hans Fahrni (U16), München 1908 (ottelu, +1=1−1)


text: Reuben Fine, Margate 1937, Alankomaat (AVRO) 1938 (kaksi peliä)


text: Leó Forgács, Hampuri 1910


text: Sergey von Freymann, Vilna 1912


text: Joel Fridlizius, Tukholma 1912


text: Karl Gilg, Semmering 1926


text: Bernhard Gregory, Pietari 1913/14


text: Ernst Grünfeld, Wien 1922


text: Dawid Janowski, Scheveningen 1913, Mannheim 1914


text: Paul Johner, Karlsbad 1911


text: Klaus Junge, Salzburg 1942


text: Paul Keres, Margate 1937


text: Boris Kojalovitš, Pietari 1912


text: Emanuel Lasker, Pietari 1914 (kaksi peliä), New York 1924


text: Paul Saladin Leonhardt, Karlsbad 1911


text: Grigory Levenfish, Pietari 1913


text: Stepan Levitski, Pietari 1911 (ottelu, +3=0−7), Vilna 1912


text: F. López Núñez, Almeria 1945


text: Moishe Lowtzky, Pietari 1913/14


text: Francisco Lupi, Caceres 1945, Estoril 1946 (ottelu, +1=1−2)


text: Hermanis Matisons, Praha 1931


text: Antonio Medina, Gijon 1945


text: Walter Michel, Bern 1925


text: Vladas Mikenas, Kemeri 1937


text: Oskar Naegeli, Bern 1932


text: Vladimir Nenarokov (U16), Moskova 1908 (ottelu, +3=0−0)


text: M. Neumann (U16), Düsseldorf 1908


text: Bjørn Nielsen, München 1941


text: Aron Nimzowitsch, Pietari 1914 (play-off-ottelu, +1=0−1), Semmering 1926, New York 1927


text: Karel Opočenský, München 1941


text: Nikolai Pavlov-Pjanov, Moskova 1920 (ottelu, +1=0−1)


text: Julius Perlis, Karlsbad 1911


text: Vladimirs Petrovs, Margate 1938


text: Abram Rabinovitš, Karlsbad 1911


text: Ilja Rabinovitš, Pietari 1914 (näytöspeli)


text: Ludwig Rellstab, München 1942


text: Samuel Reševski, Nottingham 1936


text: Richard Réti, New York 1924


text: Pjotr Romanovski, Pietari 1909


text: Akiba Rubinstein, Moskova 1909 (näytöspeli), Karlsbad 1911, Vilna 1912, Wien 1922


text: Carl Schlechter, Hampuri 1910, Karlsbad 1911


text: Vasili Osipovitš Smyslov, Pietari 1912


text: Rudolf Spielmann, Karlsbad 1911, Karlsbad 1923


text: Siegbert Tarrasch, Hampuri 1910


text: Savielly Tartakower, Bad Pistyan 1922, Folkestone 1933


text: Richard Teichmann, Karlsbad 1911, Berliini 1921 (ottelu, +2=2−2)


text: Karel Treybal, Karlsbad 1923


text: Milan Vidmar, Semmering 1926


text: A. Wiarda (U16), Düsseldorf 1908


text: Heinrich Wolf, Wien 1922


text: Frederick Yates, Hastings 1922, Karlsbad 1923


title: Koirapuisto

text: Koirapuisto on aidattu alue, jossa koira voi olla vapaana. Joissain koirapuistoissa on kaksi aidattua aluetta, jossa on oma alue pienille ja aroille koirille ja hieman isommille. Joissain koirapuistoissa pidetään myös koirakisoja.


title: Kenraali Talvi

text: Kenraali Talvi on sotakirjallisuudessa käytetty käsite, joka kuvaa hyökkäyksen epäonnistumista huonojen sääolojen vuoksi. Termiä on käytetty pääosin Venäjälle suuntautuneiden hyökkäysten yhteydessä, mutta toisinaan myös esimerkiksi talvisotaan liittyen. Sääolojen vaikutusta armeijan tappioihin pyritään kuitenkin korostamaan hyökkäyksen epäonnistuessa. Tämä saattaa osittain vaikuttaa termin syntymiseen.


title: Kenraali Talvi

text: Suuressa pohjan sodassa (1700–1721) Ruotsin kuningas Kaarle XII hyökkäsi Venäjälle 35 000 sotilaan voimin. Venäläiset käyttivät poltetun maan taktiikkaa, ja talvi oli vuosisadan kylmin. Talven jälkeen hengissä oli enää 19 000 sotilasta. Pultavan taistelu ratkaisi sodan ja päätti Ruotsin suurvalta-aseman Euroopassa.


title: Kenraali Talvi

text: Napoleonin Grande Armée hyökkäsi Venäjälle 650 000 miehen voimin. Käyttäen jälleen poltetun maan taktiikkaa venäläiset perääntyivät ja antoivat ankarien luonnonolojen tuhota vihollisen armeijan. Lopulta jäljellä oli enää 100 000 miestä ja armeijan oli pakko vetäytyä.


title: Kenraali Talvi

text: Natsi-Saksan armeijat yrittivät Venäjän-valloitusta 1941. Jo aiemmin Stalin oli antanut käskyn tehtaiden purkamisesta ja siirtämisestä itään. Venäjän armeija perääntyi ja lähimmillään saksalaiset pääsivät noin 40 kilometrin päähän Moskovasta. Lopullisesti armeijan taistelutahto murrettiin Stalingradin taisteluissa karmaisevien sääolojen vallitessa.


title: Kenraali Talvi

text: Talvisodan aikana sääolosuhteet olivat Suomen armeijalle edulliset. Neuvostoliiton sotilaat joutuivat majoittumaan ulkona jopa −40 celsiusasteen lämpötiloissa huonoissa varusteissa, mikä alensi sotilaiden taistelutahtoa ja -tehoa. Edelleen mottitaisteluissa sääolot tappoivat ja vammauttivat suuria joukkoja.


title: Kenraali Talvi

text: Marsalkka Michel Ney kirjoitti Venäjän sotaretken aikana kirjeessä vaimolleen:


title: Niklas Häggblom

text: Carl Niklas Johan Häggblom (s. 27. maaliskuuta 1965 Loviisa) on suomalainen näyttelijä. Hänet tunnetaan sarjoista "Samaa sukua, eri maata", jossa hän näytteli Hessu Kilappaa, "Lehmän vuosi", maanviljelijä Markku Sutelaa, ja "Hovimäki", lasinpuhaltaja Hermann Brandtia. Pääosassa Tapio Piiraisen "Glenn"-elokuvassa, joka sai parhaan televisioelokuvan Venla-palkinnon vuonna 2008. Häggblom on teatterinäyttelijänä työskennellyt ennen kaikkea vapaissa ryhmissä, esim. Teater Mars ja Improteatern Stjärnfall. Hän on vieraillut usein myös Svenska Teaternissa. Häggblom on saanut näyttelijänkoulutuksensa Teatterikorkeakoulussa Helsingissä.


title: Niklas Häggblom

text: Rock- ja folk-muusikkona soittanut mm. yhtyeissä Jimi Tenor & His Shamans, Hellens Hårband, Jupiter Park, Stand Alive. Hän on myös säveltänyt ja sanoittanut musiikkia ja lauluja elokuviin, televisio-ohjelmiin sekä teatterinäytelmiin.


title: Elisabet Tudor

text: Elisabet Tudor (2. heinäkuuta 1492 – 14. syyskuuta 1495) oli Englannin kuninkaan Henrik VII:n ja Yorkin Elisabetin neljäs lapsi ja toinen tytär.


title: Elisabet Tudor

text: Elisabetin avioliitto Ranskan prinssi Francisin (myöhemmin Frans I) kanssa purkautui, kun Elisabet kuoli hieman yli kolmivuotiaana atrofiaan eli eräänlaiseen surkastuneisuuteen. Hänet haudattiin Westminster Abbeyyn.


title: Elisabet Tudor

text: Elisabetin vanhempia sisaruksia olivat Arthur, Margareeta sekä Henrik ja nuorempia Maria, Edmund ja Katariina.


title: Peugeot Boxer

text: Peugeot Boxer on Peugeot’n vuodesta 1994 lähtien valmistama pakettiautomalli, joka korvasi Peugeot J5:n. Boxer on lähes identtinen sisarmalliensa Fiat Ducaton ja Citroën Jumperin kanssa. Kuten sisarmerkkienkin mallit, Boxer on erityisen suosittu matkailuautojen alustana. Peugeot Boxeria valmistetaan Italian Atessassa Sevel Surin tehtaalla.


title: Peugeot Boxer

text: Fiatin ja PSA-konsernin yhteisen hyötyajoneuvomalliston siirtyessä alkuvuodesta 1994 uuteen sukupolveen, vaihtoi Peugeot mallinsa nimen J5:stä Boxeriksi. Vastaavasti Citroën C25:stä tuli Jumper. Kolmikosta ainoastaan Fiat säilytti mallinsa alkuperäisen nimen, Ducaton. Kolmikko valittiin Vuoden Pakettiautoksi 1994.


title: Peugeot Boxer

text: Valikoiman ainoa bensiinimoottori oli 2,0-litrainen (108 hv) kahdeksanventtilinen SOHC, jossa oli monipisteruiskutus. Kaikki dieselmoottorit olivat SOHC-tyyppisiä. Boxerin valikoiman muodostivat 1,9 D (68 hv) ja TD (91 hv) sekä 2,5 D (85 hv) ja TD (102 hv). Ensimmäistä kertaa saatavana oli viisivaihteisen manuaalivaihteiston lisäksi myös nelivaihteinen automaatti.


title: Peugeot Boxer

text: Lisävarusteina Boxeriin oli saatavilla muun muassa kuljettajan turvatyyny, ABS-jarrut ja ilmastointi.


title: Peugeot Boxer

text: 2,5 TD muuttui vuonna 1998 suorasuihkutteiseksi ja sen teho nousi 106 hevosvoimaan. Uusi moottori oli Ivecon 2,8 TD (120 hv), jossa siinäkin oli suorasuihkutus. Vanha 2,5 D poistui valikoimasta vuonna 1999.


title: Peugeot Boxer

text: Suurempia moottoriuudistuksia saatiin odottaa vuoteen 2000. Silloin kaikkiin moottoreihin tuli katalysaattorit ja 1,9 TD:n teho nousi 89 hevosvoimaan. Täysin uusia moottoreita olivat yhteispaineruiskutteiset 2,0 HDi (83 hv) ja 2,8 HDi (126 hv). 2,8 D poistettiin Boxerin ja Jumperin valikoimista, mutta Ducatoon se edelleen oli saatavana. 2,5 TD puolestaan poistui vuonna 2001.


title: Peugeot Boxer

text:
Kuljettajan turvatyyny oli vakiovarusteena alkuvuodesta 2001 lähtien.
Keväällä 2002 kaikki kolme sisarmallia kävivät läpi perusteellisen kasvojenkohotuksen. Keulalle vaihdettiin suurikokoisempi etusäleikkö, johon tuli uusi Peugeot’n logo. Myös puskurit vaihtuivat uudenmallisiin, ja ajovalot olivat aikaisempaa suuremmat ja kirkaslasiset. Sivuvilkuista tuli kolmionmuotoiset ja peräosassa takavaloja muutettiin hieman. Ulkopuolen tavoin myös ohjaamoa nykyaikaistettiin vaihtamalla kojelauta ja ohjauspyörä täysin uusiin.
ABS-jarrut olivat moottorista riippuen vakio- tai lisävaruste. Uusia lisävarusteita olivat matkustajan turvatyyny ja suurempitehoisten moottorien yhteydessä luistonestojärjestelmä.


title: Peugeot Boxer

text: Moottoriosastolla 2,0-litraisen bensiinimoottorin teho nousi 110 hevosvoimaan. Kaikki dieselmoottorit olivat nyt yhteispaineruiskutteisia. Valikoiman muodostivat 2,0 HDi (83 hv), 2,2 HDi (100 hv) ja 2,8 HDi (126 hv). 2,8-litraisesta tuli vuonna 2004 tarjolle myös 144-hevosvoimainen versio.


title: Peugeot Boxer

text: Kolmannen sukupolven mallistosta ensimmäisenä esiteltiin Jumper toukokuussa 2006, sitä seurasi kesäkuussa Boxer ja myöhemmin samana vuonna uusi Ducato. Autojen ulkopuoli uudistettiin täysin ja ohjaamon viihtyisyyteen tehtiin lukuisia parannuksia. Meksikossa mallia myydään Peugeot Manager -nimisenä.


title: Peugeot Boxer

text: Boxeriin on saatavana kolme eripituista akseliväliä, neljä kokonaispituutta ja kolme korikorkeutta. Kuormatilaa on korimallista riippuen 8–17 kuutiometriä.


title: Peugeot Boxer

text: Bensiinimoottoreista luovuttiin, ja kaikki dieselmoottorit ovat DOHC-tyyppisiä ja 16-venttiilisiä. Aluksi saatavana oli 2,2- (100 hv), 2,3- (120/130 hv) ja 3,0-litraiset (155 hv) HDi:t. 2,2-litrainen moottori on peräisin Fordilta, muut ovat Ivecon valmistamia.


title: Peugeot Boxer

text: Vuonna 2011 kaikkia kolmea sisarmallia uudistettiin kevyesti. Ulkoasuun varsinaisia muutoksia ei tehty, mutta sisätiloissa kojelaudan keskikonsoli vaihtui uuteen ja materiaalien laatutaso parani. Moottorivalikoimassa 2,2 HDi:n tehovaihtoehdot muuttuivat 100-, 130- ja 150-hevosvoimaisiksi, ja uuden 3,0-litraisen teho on 175 hevosvoimaa.


title: Peugeot Boxer

text:
Vuoden 2013 alussa esiteltiin Pohjois-Amerikan markkinoille suunnattu Ram ProMaster, jota valmistaa Fiat Chrysler Automobilesin tytäryhtiö Ram Trucks. Auto on muuten käytännössä sama kuin Euroopassa myytävät mallit, lukuun ottamatta erilaista moottorivalikoimaa.
Varsinainen kasvojenkohotus tehtiin vuonna 2014. Keulan ilmettä nykyaikaistettiin uusilla valoilla, etusäleiköllä ja -puskurilla, ja takavaloihin tehtiin pieniä muutoksia. Uusien ajovalojen yhteyteen saa myös LED-päivävalot. Ohjaamon istuimia paranneltiin, ja lisävarusteena saa kosketuksella toimivan viisituumaisen monitoiminäytön, josta ohjataan radiota ja peruutuskameraa. Vakionopeudensäädin tuli myös vakiovarusteeksi. Teknisinä parannuksina jarrut ovat valmistajan mukaan aikaisempaa tehokkaammat, ja koriin on lisätty terästä vääntöjäykkyyden parantamiseksi.


title: Bandvagn 202

text: Bandvagn 202 on ruotsalaisvalmisteinen telakuorma-auto. Sitä valmisti Volvo BM (Volvon tytäryhtiö) Arvikassa vuosien 1961–1981 välisenä aikana. Suunnittelu oli aloitettu 1950-luvulla jotta Ruotsin puolustusvoimat saisi ajoneuvon jolla kyetä liikkumaan Pohjois-Ruotsin lumisilla ja soisilla alueilla. Ensimmäiset koeajot suoritettiin 1959. Ajoneuvossa oli kaksi runko-ohjattua kumiteloilla varustettua vaunua. Etummaisessa oli moottorin ja vaihteiston lisäksi tilaa kuljettajalle ja johtajalle, takimmaisessa tilaa kahdeksalle miehelle. Moottorina käytettiin Volvon B18B ja B20B-sarjan koneita. Ajoneuvomallin seuraaja oli nimeltään Bandvagn 206.


title: Sifr

text: sIFR eli Scalable Flash Inman Replacement on Adobe Flashiin sekä JavaScriptiin perustuva avoimen lähdekoodin ohjelma, jota käytetään erikoisten fonttien näyttämiseen esimerkiksi otsikoissa internet-sivuilla. Verrattuna esimerkiksi kuvien käyttämiseen, sIFRin etuja ovat saavutettavuus sekä hakukoneystävällisyys.


title: Veikko Räsänen (jääkäri)

text: Veikko Räsänen (7. syyskuuta 1893 Kuopio – 11. maaliskuuta 1954) oli suomalainen jääkärieversti.


title: Veikko Räsänen (jääkäri)

text: Räsäsen vanhemmat olivat ylikonstaapeli Vilho Räsänen ja Maria Raatikainen. Hänet vihittiin avioliittoon vuonna 1919 Kyllikki Hannukselan kanssa.


title: Veikko Räsänen (jääkäri)

text: Hän kävi kahdeksan luokkaa Kuopion klassillista lyseota. Tykistöupseerien täydennyskurssin hän suoritti vuonna 1919 ja esiupseerien jatkokurssin vuonna 1923, Sotakorkeakoulukurssin hän suoritti Saksassa vuosina 1923–1925.


title: Veikko Räsänen (jääkäri)

text: Hän liittyi Saksassa sotilaskoulutusta antavaan Jääkäripataljoona 27:ään 20. joulukuuta 1915 ja sijoitettiin pataljoonan 4. komppaniaan, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaulla sekä Aa-joella. Hän osallistui Libaussa vuonna 1917 järjestetyille sotakoulun A-kursseille.


title: Veikko Räsänen (jääkäri)

text: Räsänen astui Suomen armeijan palvelukseen 7. helmikuuta 1918 luutnantiksi ylennettynä ja saapui Suomeen (Vaasaan) 18. helmikuuta 1918 jääkärien etujoukon mukana. Hänet sijoitettiin Suomen valkoiseen armeijaan jaosjohtajaksi Jääkäritykistön 3. patteriin, missä joukossa otti osaa taisteluihin Kurussa ja Muroleessa sekä itsenäisen jaoksen päällikkönä Suinulassa, Vehmaisissa, Messukylässä ja Tampereella. Tampereen valtauksen jälkeen toimitetussa tykistön uudelleen järjestelyssä hänet määrättiin Jääkäritykistöprikaatin 3. jääkäripatteriston 6. patterin päälliköksi ja hän otti osaa taisteluihin Viipurissa.


title: Veikko Räsänen (jääkäri)

text: Sisällissodan jälkeen Räsänen toimi aluksi patterinpäällikkönä Helsingin kenttätykistöosastossa ja 25. elokuuta 1918 alkaen opettajana Suomen tykistökoulussa, josta hänet siirrettiin 1. lokakuuta 1918 päälliköksi Kenttätykistörykmentti n:o l:n 2. patteriston 4. patteriin. Hänet määrättiin 8. lokakuuta 1918 saman patteriston komentajaksi ja siirrettiin 10. helmikuuta 1919 Kenttätykistörykmentti 3:n 1. patteriston komentajaksi. Jääkäritykistön varakomentajaksi hänet komennettiin 12. huhtikuuta 1922 ja edelleen 18. elokuuta 1922 komentajaksi Kenttätykistörykmentti l:n 1 patteristoon. Tykistön tarkastajan apulaiseksi hänet nimitettiin 26. maaliskuuta 1925 ja edelleen 1. heinäkuuta 1925 Yleisesikunnan koulutustoimiston päälliköksi, josta hänet siirrettiin 30. syyskuuta 1926 henkilöasiaintoimiston päälliköksi ja 28. huhtikuuta 1927 lähtien Sotakorkeakoulun tykistötaktiikan opettajaksi. Salmin rajavartioston komentajaksi ja samalla Salmin rajakomendantiksi hänet nimitettiin 11. joulukuuta 1928.


title: Veikko Räsänen (jääkäri)

text: Hän on toiminut tykistötaktiikan tuntiopettajana Kadettikoulussa vuosina 1925–1926 ja Suojeluskuntain päällystökoulun komentajakursseilla vuonna 1925.


title: Veikko Räsänen (jääkäri)

text: Hän on toiminut Kenttätykistörykmentti l:n kunnianeuvoston puheenjohtajana vuonna 1923, Yleisesikunnan kunniatuomioistuimen jäsenenä vuonna 1927 ja Tarton rauhansopimuksen mukaisen ensimmäisen paikallisen rajantarkastuskomission suomalaisen valtuuskunnan puheenjohtajana vuonna 1929.


title: Veikko Räsänen (jääkäri)

text: Talvisotaan hän osallistui erillisosaston komentajana viivytystaisteluissa akselilla Suojärvi–Ägläjärvi ja Osasto Talvelan erikoiskäytössä Tolvajärven ja Ägläjärven taisteluissa. Talvisodan loppuvaiheilla hän toimi Osasto Pajarin Aittojoella olleiden joukkojen komentajana. Välirauhan aikana hän toimi Jalkaväkirykmentti 42:n (JR 42) komentajana ja toimi myöhemmin rajavartioston perustamistehtävissä IV:n ja II:n Armeijakunnan esikunnassa. Perustamistehtävien jälkeen hän sai komentoonsa Rajavartiosto 1:n ja myöhemmin Rajavartiosto 2:n. Jatkosotaan hän osallistui ensin samoissa tehtävissä rajavartioston komentajana, mutta myöhemmin hänet siirrettiin Linnoitusprikaatin komentajaksi ja edelleen Maaselän sotilashallintopiirin päälliköksi, jossa tehtävässä hän oli vuoteen 1943 saakka, jolloin hänet komennettiin Kotijoukkojen esikuntaan tarkastajaksi. Tarkastajan tehtävistä hänet siirrettiin Jalkaväen koulutuskeskus 27:n komentajaksi ja edelleen Viipurin ja Lappeenrannan varuskunnan päälliköksi. Vakinaisesta palveluksesta hän erosi jatkosodan päätyttyä. Sotien jälkeen hän hoiti maatilaansa Tuusniemellä vuosina 1945–1954.


title: Katariina Tudor

text: Katariina Tudor (Catherine Tudor) (s. ja k. 2. helmikuuta 1503, Lontoon Tower) oli Henrik VII:n ja Yorkin Elisabetin kahdeksas ja viimeinen lapsi. Hän kuoli pian syntymänsä jälkeen.


title: Katariina Tudor

text: Kuningatar Elisabetin vanhin poika Arthur menehtyi pian häidensä jälkeen. Hän oli nainut Espanjan prinsessa Katariina Aragonialaisen. Ilmeisesti poikansa kuoleman johdosta Elisabet päätti tulla raskaaksi vielä kerran vahvistaakseen kuningassukua. Hän synnyttikin tyttären, Katariinan, joka kuitenkin kuoli pian syntymänsä jälkeen. Elisabet itse sairastui raskauden jälkeiseen infektioon ja menehtyi yhdeksän päivän kuluttua synnytyksestä, samana päivänä jolloin täytti 37.


title: Aatu Laitinen

text: Aatu Laitinen (13. syyskuuta 1853 Suonenjoki – 31. joulukuuta 1923 Rovaniemi) oli lestadiolaisen liikkeen saarnaaja, Suomen evankelis-luterilaisen kirkon pappi ja virsirunoilija. Laitinen syntyi herännäiskotiin, ja lestadiolainen hänestä tuli vuonna 1881. Laitinen vihittiin papiksi Kuopiossa vuonna 1877. Hän toimi ylimääräisenä pappina Kiihtelysvaarassa 1877–1879. Enossa hän toimi kappalaisena 1879–1881, Enontekiöllä 1881–1897, Rovaniemellä 1897–1911. Rovaniemen kirkkoherra hänestä tuli vuonna 1911 ja toimi virassa kunnes kuoli vuonna 1923.


title: Aatu Laitinen

text: Laitinen toimitti Kristillistä Kuukausilehteä vuosina 1883–1887. Hän puolusti vahvasti naisten saarnausoikeutta seurakunnassa. Kuukausilehteen vuonna 1884 kirjoittamassaan artikkelissa Laitinen esitti, että Raamattu (so. Paavali) kielsi naisen saarnaamisoikeuden vain omaan aviomieheensä nähden.


title: Aatu Laitinen

text: Aatu Laitinen sanoitti myös virsiä. Hänen virsiään ovat muun muassa "Sä taivaan matkamies", "Pois heitä pelko sydämen" ja "Jo veri vuotaa kallehin". Hän sai rovastin arvonimen 1916.


title: Aatu Laitinen

text: Hajaannusten jälkeen Laitinen loittoni vanhoillislestadiolaisuudesta, etenkin vuoden 1911 sovintokokouksen jälkeen. Etäännyttyään vanhoillisuudesta, hän läheni uuttaheräystä. Suhdetta esikoislestadiolaisuuteen rasitti liikkeen johtavan saarnaajan Joonas Purnun kielteinen suhde kirkon papistoon. Myös Laitista kohtaan hän tunsi epäluottamusta.


title: Aatu Laitinen

text: Laitinen oli naimisissa kirkkoherran tyttären Alma Maria Relanderin (19. huhtikuuta 1858 Kiihtelysvaara – 30. marraskuuta 1939 Rovaniemi) kanssa. Heillä oli 11 lasta. Näistä Veli Eliel (Eeli) Laitinen toimi myös Rovaniemen kirkkoherrana, ja hänet on kuvattu Rovaniemen kirkon vuonna 1951 paljastetussa alttaritaulussa "Elämän lähde".


title: Kirsi Boström

text: Kirsi Helena Boström (o.s. Tiira, s. 20. toukokuuta 1968 Parikkala) on entinen suomalainen huippusuunnistaja, moninkertainen MM-mitalisti.


title: Kirsi Boström

text: Boström – tuolloin vielä Tiira – osallistui aikuisten arvokilpailuihin ensimmäisen kerran Mariánské Lázněn MM-kisoissa 1991. Hän sijoittui 15:nneksi niin normaali- kuin pikamatkallakin sekä kuului viidenneksi sijoittuneeseen Suomen viestijoukkueeseen. West Pointin MM-kilpailuissa 1993 hän suunnisti toisen osuuden hopeaa saavuttaneessa Suomen viestijoukkueessa. Suomi sijoittui alun perin kolmanneksi, mutta sijoitus koheni, kun toiseksi sijoittunut Norja hylättiin Torunn Fosslin jäätyä kiinni dopingista. Tiira oli lisäksi normaalimatkalla viides ja pikamatkalla kahdeksas.


title: Kirsi Boström

text: Detmoldin MM-kilpailuissa 1995 Tiira suunnisti avausosuuden Suomen voittaessa viestin maailmanmestaruuden yli puolentoista minuutin erolla Ruotsiin. Normaalimatkalla hän sijoittui 13:nneksi ja pikamatkalla 19:nneksi. Grimstadin MM-kisoissa 1997 Tiira oli normaalimatkalla neljäs vain neljä sekuntia pronssista jääneenä. Pikamatkalla hän sijoittui yhdeksänneksi ja viestijoukkueen jäsenenä neljänneksi.


title: Kirsi Boström

text: Solmittuaan avioliiton Boström voitti Invernessin MM-kilpailuissa 1999 normaalimatkan maailmanmestaruuden ennen Hanne Staffia ja sisartaan Johanna Asklöfiä. Viestissä Boström suunnisti kolmannen osuuden Suomen joukkueessa, joka saavutti Norjan jälkeen hopeaa. Pikamatkalla hän oli seitsemästoista.


title: Kirsi Boström

text: Truskavetsin EM-kilpailuissa 2000 Boström oli normaalimatkalla seitsemäs, pikamatkalla 46. ja Suomen viestijoukkueen jäsenenä neljästoista. Hän päätti arvokisauransa Tampereen MM-kisoissa 2001 normaalimatkan 18. sijaan.


title: Australian Alpit

text: Australian Alpit on Australian kaakkoisosassa sijaitseva vuorijono, johon kuuluu mantereen korkein vuori Mount Kosciuszko (2 228 m). Noin 62 prosenttia vuoristosta on kansallispuistoa tai muuta suojelualuetta.


title: Australian Alpit

text: Alpeilla on kylmempää ja sateisempaa kuin Australian muissa osissa. Ne ovat mantereen ainoa alue, jossa sataa säännöllisesti lunta.


title: Australian Alpit

text: Australian Alpit ovat osa Australian Kordillieereja.


title: Edmund Tudor, Somersetin herttua

text: Edmund Tudor, Somersetin herttua, (21. helmikuuta 1499 Greenwichin palatsi – 19. kesäkuuta 1500) oli Englannin kuninkaan Henrik VII:n ja Yorkin Elisabetin kuudes lapsi ja kolmas poika. Hän sai syntyessään Somersetin herttuan arvonimen, mutta kuoli paria päivää vaille vuoden ja neljän kuukauden ikäisenä tuntemattomasta syystä. Hänet haudattiin Westminster Abbeyyn.


title: Edmund Tudor, Somersetin herttua

text: Edmundilla oli kaksi vanhempaa veljeä, kolme vanhempaa siskoa ja yksi pikkusisar Katariina, joka myös kuoli pienenä.


title: William King Gregory

text: William King Gregory (1876 – 1970) oli yhdysvaltalainen eläintieteilijä. Hän tutki etenkin nisäkkäiden hammasrakenteita, kädellisten ruumiinrakennetta ja paleontologiaa. Gregory osallistui evoluutioteorioiden kehittämiseen.


title: William King Gregory

text: Gregory tutki ensin kaloja ja sammakkoeläimiä, ja kiinnostui pian evoluutiosta. Kun Afrikasta löytyi jäänteitä varhaisista ihmisistä, Gregory keskittyi etenkin ihmisen evoluutioon. Hän työskenteli luonnontietellisessä museossa ja yliopistonlehtorina, ja tuli tunnetuksi myös tieteen havainnollistamisesta suurelle yleisölle. Yksi Gregoryn tunnetuimmista julkaisuista on The Origin and Evolution of the Human Dentitionvuodelta 1922.


title: Rasvahäntälammas

text: Rasvahäntälammas on kesyn lampaan rotujen joukko, johon kuuluu noin neljännes maailman lampaista. Sen häntä toimii samalla tavalla kuin kamelin kyttyrä: lammas varastoi siihen ravintoa.


title: Rasvahäntälammas

text:
Rasvahäntälampaat pärjäävät karuissa olosuhteissa, jopa puoliaavikolla.
Rasvahäntälampaita tavataan eniten Pohjois-Afrikassa sekä Keski- ja Lähi-idässä kuten Turkissa ja Saudi-Arabiassa.


title: Rasvahäntälammas

text: Rasvahäntälammas mainitaan jo Raamatussa, ja sen kuvia on Urukin mosaiikeissa ja kiviesineissä ajalta noin 3000 eaa.


title: Maribyrnong

text: Maribyrnong on joki Australiassa. Se saa alkunsa Mount Macedon -kukkulalta ja laskee mereen noin 50 kilometriä etelämpänä lähellä Melbournen kaupunkia. Jokivarsi on kaupunkilaislle tärkeää virkistysaluetta: siellä voi veneillä ja kalastaa, ja joen vartta kulkevat pyöräily- ja kävelyreitit.


title: Dirty Sanchez

text: Dirty Sanchez on Walesissa alkanut brittiläinen tosi-tv-ohjelma, jota on näytetty vuodesta 2003 lähtien MTV Europella. Sarjan pääosissa esiintyvät Matthew Pritchard, Lee Dainton, Michael "Pancho" Locke ja Dan Joyce. Sarjan ideana on se, että porukan jäsenet hankkiutuvat haitallisiin tai vaarallisiin tilanteisiin omasta terveydestään piittaamatta.


title: Dirty Sanchez

text: Dirty Sanchez -elokuva julkaistiin elokuvateattereissa 22. syyskuuta 2006. Elokuvan ohjasi Jim Hickey. Stuntteja käytetään elokuvassa enemmän kuin itse televisiosarjassa.


title: Made of Hate

text: Made of Hate on puolalainen melodinen death metal -yhtye. Nykyisellä nimellään yhtye on toiminut vuodesta 2007 lähtien, mutta se perustettiin jo vuonna 2001 nimellä Archeon.


title: Made of Hate

text: Made of Haten esikoisalbumi "Bullet in Your Head" julkaistiin AFM Recordsin kautta helmikuussa 2008. Levy-yhtiön A&R-päällikkö Markus Wosgien on kuvaillut yhtyeen musiikkia ”täydelliseksi yhdistelmäksi Children of Bodomia ja In Flamesia”.


title: Eurooppa (kansallislaulu)

text: Eurooppa (, ) on Kosovon kansallislaulu. Kosovon julistautuessa itsenäiseksi Serbiasta 17. helmikuuta 2008 olivat uuden tasavallan lippu ja vaakuna jo valmiina. Kansallislauluna käytettiin aluksi Ludwig van Beethovenin 9. sinfoniasta peräisin olevaa "Oodia ilolle",


title: Eurooppa (kansallislaulu)

text: 12. maaliskuuta 2008 julistettiin avoin sävellyskilpailu uudesta kansallislaulusta. Laulun valitsemista varten maan hallitus nimesi komission, jonka jäseninä toimivat maan kaikkien puolueiden puheenjohtajat. 5. kesäkuuta 2008 komissio ilmoitti valinneensa maan uudeksi kansallislauluksi kosovolaisen säveltäjän Mendi Mengjiqin sävellyksen "Eurooppa". 11. kesäkuuta 2008 Kosovon parlamentti hyväksyi sävellyksen virallisesti maan kansallislauluksi 72 äänellä viittätoista vastaan, viiden pidättäytyessä äänestyksestä. Virallisesti sävelmästä tuli maan kansallislaulu 15. kesäkuuta 2008, jolloin maan uusi perustuslaki astui voimaan.


title: Eurooppa (kansallislaulu)

text: Jo sävellyskilpailun julistuksessa todettiin, että Kosovon tuleva kansallislaulu tulee olemaan tekstitön. Ratkaisun takana on pyrkimys olla kärjistämättä suhteita maan eri väestöryhmien välillä.


title: Reeta-Mari Kolkkala

text: Reeta-Mari Kolkkala (s. 21. tammikuuta 1969) on entinen suomalainen huippusuunnistaja, kaksinkertainen viestin maailmanmestari. Seuratasolla hän edusti Liedon Parmaa.


title: Reeta-Mari Kolkkala

text: Kolkkala sijoittui ensimmäisissä aikuisten arvokisoissaan, West Pointin MM-kilpailuissa 1993 pikamatkalla kymmenenneksi ja normaalimatkalla 27:nneksi. Detmoldin MM-kisoissa 1995 hän suunnisti toisen osuuden Suomen viestijoukkueessa, joka voitti maailmanmestaruuden runsaan puolentoista minuutin erolla Ruotsiin. Pikamatkalla hän oli kahdestoista. Grimstadin MM-kilpailuissa 1997 Kolkkala sijoittui normaalimatkalla 20:nneksi ja viestijoukkueen mukana neljänneksi.


title: Reeta-Mari Kolkkala

text: Kolkkala suunnisti Invernessin MM-kisoissa 1999 toisen osuuden Suomen viestijoukkueessa, joka saavutti hopeaa 14 sekuntia Norjalle hävinneenä. Normaalimatkalla hän oli kuudes. Truskavetsin EM-kilpailuissa 2000 Kolkkala sijoittui pikamatkalla 12:nneksi ja viestijoukkueen jäsenenä 14:nneksi.


title: Reeta-Mari Kolkkala

text: Tampereen MM-kilpailuissa 2001 Kolkkala saavutti uransa ainoan henkilökohtaisen arvokisamitalin oltuaan normaalimatkalla kolmas Simone Luderin ja Marika Mikkolan jälkeen. Viestissä hän suunnisti avausosuuden Suomen voittaessa maailmanmestaruuden neljän minuutin erolla Ruotsiin. Lisäksi hän oli viides sekä sprintissä että pikamatkalla.


title: Reeta-Mari Kolkkala

text: Kolkkala päätti arvokisauransa Rapperswil-Jonan MM-kisoissa 2003. Hän sijoittui sprintissä seitsemänneksi ja keskimatkalla 26:nneksi. Viestissä Suomi hylättiin.


title: Hoeryeong

text: Hoeryeong (, hanja 會寧市, McCune-Reischauer "Hoeryŏng-si") on kaupunki Korean demokraattisen kansantasavallan Pohjois-Hamgyeongin maakunnassa. Siellä on vuoden 2008 väestönlaskennan mukaan 153 532 asukasta. Kaupunki sijaitsee Kiinan Jilinin maakunnan rajalla Tumenjoen varrella.


title: Hoeryeong

text: Hoeryeongin on sanottu olevan Kim Il-Sungin ensimmäisen vaimon, Kim Jong-ilin äidin Kim Jong-sukin synnyinpaikka. Poliittinen vankila, Hoeryeongin keskitysleiri, sijaitsee 20 kilometriä kaupungista.


title: Kalevalaisen Runokielen Seura

text: Kalevalaisen Runokielen Seura eli KaRuSe on suomalainen vuonna 1999 perustettu yhdistys, jonka tavoitteena on vaalia kalevalamittaista runoutta ja opettaa sitä suomalaisille.


title: Kalevalaisen Runokielen Seura

text: Yhdistyksen kotisivuilla on ohjeet kalevalamitan kirjoittamiseen sekä Harri Perälän yhteistyössä KaRuSen kanssa suunnittelema ”trokeemankeli”, joka tarkistaa onko runo kirjoitettu kalevalamittaan sekä kertoo virheistä ja korjausta vaativista riveistä.


title: Kalevalaisen Runokielen Seura

text: KaRuSen tehtävä on vaalia nimenomaan Elias Lönnrotin ohjeiden perusteella kirjoitettua kalevalamittaa.


title: Nutty Blocc Compton Crips

text: Nutty Blocc Compton Crips on Crips-jengi, jonka toimialue on Kalifornian Compton. Jengi hallitsee aluetta, jota rajaavat Central Avenue, Wilmington, Alondro ja Greenleaf. Heidät tunnetaan muun muassa siitä, että he käyttävät New York Yankeesin vaatteita.


title: Nutty Blocc Compton Crips

text: Jengi on tunnettu muutamasta tunnetusta rap-muusikosta, jotka ovat liittyneet Cripsiin. Heitä ovat muun muassa Blue Church, Young Nutty, B.G. Knocc Out ja Dresta.


title: Nutty Blocc Compton Crips

text: "Nutty Blocc Compton Crips" liittoutui "South Side Compton Cripsien", "Atlantic Drive Compton Cripsien", "Original Front Hood Compton Cripsien", ja "Original Swamps Compton Cripsien" kanssa. He ovat tunnettuja pitkästä vihollislistastaan, johon kuuluu niin Cripsejä kuin Bloodsejakin. Listaan kuuluu esimerkiksi "Farm Dog Compton Crips", "Acacia Blocc Compton Crips", "Spook Town Compton Crips", "Latana Blocc Compton Crips" ja "Tragniew Park Compton Crips" Cripseistä ja "Compton Pirus", erityisesti "West Side Piru" ja "Campenella Park Pirus" Bloodseista. He myös pukeutuvat tummansiniseen ja harmaaseen.


title: Jacques Henric

text: Jacques Henric (s. 1938 Pariisi, Ranska) on kriitikko, esseisti ja ranskalainen kirjailija.


title: Jacques Henric

text: Henric perusti Ranskan kommunistisen puolueen kanssa yhteistyössä toimivan "Brèches, arts et lettres" -lehden vuonna 1960. Hän on elänyt pitkään avoliitossa kirjailija ja toimittaja Catherine Millet’n kanssa.


title: Rollin 60 Neighborhood Crips

text: Rollin 60 Neighborhood Crips on katujengi Los Angelesissa, Kaliforniassa. Vuonna 1976 Rollin' 60's oli osa normaalia Crip-jengiä, Westside Cripsiä.


title: Rollin 60 Neighborhood Crips

text: Heistä tuli pahamaineisia, kun muutamat miehet, jotka tunnistettiin Rollin' 60 -jengin jäseniksi, pidätettiin poliisin tutkiessa Kermit Alexanderin perheen murhaa.


title: Rollin 60 Neighborhood Crips

text: "Los Angeles Daily News" kertoi, että Rollin' 60 Neighborhood Crips "on Los Angelesin suurin mustien rikollinen katujengi yli 1 600 aktiivisella jäsenellään."


title: Brooklyn Museum

text: Brooklyn Museum on vuonna 1897 avattu taidemuseo New Yorkin Brooklynissa Yhdysvalloissa. Brooklyn Museum on kaupungin toiseksi suurin taidemuseo ja eräs Yhdysvaltain suurimmista taidemuseoista.


title: Brooklyn Museum

text: Museon johtajana toimii Arnold L. Lehman. Museo sijaitsee osoitteessa 200 Eastern Parkway.


title: Folk Nation

text: Folk Nation (puhekielessä Folks) on katujengien liitto Chicagon alueella, mutta on levinnyt läpi Yhdysvaltojen länteen ja etelään. Folk Nationin pahin vastustaja on People Nation. Folk Nationiin kuuluvilla jengeillä on monilla omat tunnusvärinsä, käsimerkkinsä ja organisaationsa. Monet näistä jengeistä ovat allekirjoittaneet lupakirjan liittyäkseen Folkien liittoon. Lupakirja kirjoitettiin 11. marraskuuta 1978. Larry Hoover, Gangster Disciple Nationin puheenjohtaja, keksi idean liitosta ja suostutteli useita mustien, valkoisten ja latinojen jengien johtajia Chicagosta liittämään jenginsä Folk Nationiin. 1970-menestyksekkään alun ja läpi 1980-luvun kestäneen menestyksen jälkeen liitto alkoi kuitenkin hajoilla 1990-luvun alkupuolella, koska Folk Nation jengit alkoivat sotia rahasta ja huumeista keskenään.


title: Folk Nation

text: Jengit edustavat itseään symboleilla, väreillä, graffiteilla, käsimerkeillä, ja sanoilla. Useimmat Folk-jengit käyttävät tunnuksena kuusisakaraista tähteä, talikkoa ja lippistä tai huivia kännettynä tiettyyn suuntaan. Folk Nation -jengit käyttävät tervehtimiseen sanoja "all is one". Jengien graffitissa käytetään Daavidin tähteä.


title: Maria Kirbasova

text: Maria Kirbasova (kesäkuussa 1941 – heinäkuussa 2011 Sipoo) oli Sotilaiden äidit -komitean perustajajäsen ja radioinsinööri. Hän oli kansanviholliseksi tuomittujen mukana kaksivuotiaasta alkaen Siperiassa ja sai palata kotiseudulleen vasta Hruštšovin päätöksellä 1956 15-vuotiaana. Hän muutti Moskovaan ja ryhtyi kampanjoimaan Neuvostoliiton armeijan varusmiehille heikkoja olosuhteita vastaan veljensä vapauttamiseksi palveluksesta. Monet korkeakoulu- ja yliopisto-opiskelijat olivat tuohon aikaan etuoikeutettuja ja vapautettiin aseellisesta palveluksesta. Myöhemmin Maria Kirbasova on toiminut myös Tšetšenian sodan uhrien puolesta. Kirbasova on jäänyt leskeksi. Hänen tyttärensä Kermen Soitu on nykyään Suomen kansalainen samoin kuin tämän puoliso ja kaksi poikaa.


title: Maria Kirbasova

text:
Kesäkuussa 2008 Suomen maahanmuuttoviranomaiset päättivät karkottaa iäkkään ja vakavasti sairaan Kirbasovan. Hän matkusti tyttärensä luokse Suomeen lokakuussa 2007 miehensä hautajaisten jälkeen. Hän haluaisi jäädä Suomeen, koska tytär on ainoa, joka voi pitää hänestä huolta. Yle uutisten mukaan tytär maksaa äitinsä hoidon ja asumisen. Äiti sairastaa reumaa, ja aivoinfarkti on halvaannuttanut hänen toisen puolensa kokonaan.
Hänen kotiinpaluutaan hankaloittaa myös se, että hän on ollut perustamassa Tšetšenian sodan vastaista Venäjän Sotilaiden Äitien Komiteaa. "Hän ei ole ollut Venäjän vallan suosiossa pitkään aikaan. Kun hän on vielä toisinajattelija, hän ei saa edes sitä pienintäkään apua", tytär Kirbasovan Kermen Soitu sanoi Ylen tv-uutisissa. Kirbasovalla ei myöskään ole sukulaisia Venäjällä. Maahanmuuttovirasto hylkäsi Kirbasovan oleskelulupahakemuksen. Sen mukaan äidin ja tyttären sukulaisuussuhde ei riitä perusteeksi Suomessa asumiseen. Helsingin hallinto-oikeus hylkäsi käännytysvalituksen.


title: Maria Kirbasova

text: Suomen ulkomaalaislaissa sanotaan, että oleskelulupa voidaan myöntää perheen ulkopuoliselle omaiselle, jos tämä on täysin riippuvainen Suomessa asuvista sukulaisistaan. Oikeusratkaisukäytäntö siitä, mitä täydellä riippuvuudella tarkoitetaan, on tiukka, tulosalueen johtaja Olli Koskipirtti Maahanmuuttovirastosta sanoo. "Täysi riippuvuus voi toteutua esimerkiksi tilanteessa, jossa kyseessä on erittäin iäkäs vanhus, joka olisi lähtömaassa vailla tarvitsemaansa välttämätöntä hoitoa", Koskipirtti sanoo.


title: Maria Kirbasova

text: Kolmannen valituksen jälkeen tehtiin 12. kesäkuuta 2008 Korkeimman hallinto-oikeuden päätös, jonka mukaan Kirbasova saa jäädä toistaiseksi Suomeen. Tapausta koskeva oikeudenkäynti on kesken.


title: Maria Kirbasova

text: Kirbasova kuoli heinäkuussa 2011. Etniseltä taustaltaan Kirbasova oli kalmukki.


title: People Nation

text:
People Nation on katujengien liittouma Chicagon alueella. Heidän pahin vastustajansa on Folk Nation.
Kun moni afroamerikkalainen katujengi kääntyi islaminuskoon, "People Nationiin" kuuluvat jengit kääntyivät kristinuskoon.


People Nation


title: People Nation

text: Jengin tunnuksena ovat tietyt värit, graffitit, käsimerkit, sanat ja symbolit. People Nationin jäsenillä on kaikki vaatetus vasemmalle osoittavaa, lippalakin lippa vasemmalle vinossa ja korvakoru vasemmassa korvassa. Jäsenet tekevät käsimerkkinsä vasemmalla kädellä. Yksi jengin symboleista on viisisakarainen tähti. Heidän tunnuslauseitaan ovat "high five, six must die" sekä "five in the sky, six must die", jotka viittaavat heidän viisisakaraiseen tähtisymboliinsa sekä halventavat Folk Nationin kuusisakaraista tähtisymbolia. Symboleihin kuuluu myös talikko väärinpäin, joka halventaa Folk Nationia. Muita ovat esimerkiksi kolmiulotteinen pyramidi, viisisakarainen kruunu, arpakuutio, joka näyttää viittä pistettä, kuunsirppi, jonka kaarevalla puolella on pieni viisisakarainen tähti ja Playboy-pupun näköinen symboli.


title: Latin Eagles

text: Almighty Latin Eagles Nation on yhdysvaltalainen rikollisjengi, joka on lähtöisin Halstedin ja Addisonin alueilta Chicagosta. Se perustettiin 1960-luvulla ja on osa Folk Nationia. Alun perin jengi oli tarkoitettu latinojen poliittiseksi organisaatioksi, mutta 1970-luvulla se muuttui rikolliseksi katujengiksi.


title: Latin Eagles

text: Latin Eaglesin jäsenet tunnistavat toisensa harmaasta ja mustasta väristä. He käyttävät myös symboleja, kuten kotkan pään kuva tai lentävän kotkan kuva. He käyttävät myös Folk Nationin symboleja.


title: Latin Eagles

text: Jo hieman syntymisensä jälkeen ALEN osallistui huumeiden kuljetukseen, ryöstöihin ja murhiin, joka tapauksessa lisäsivät rikollisuutta 1980-luvulla.


title: Latin Eagles

text: ALEN on myös alkuperäinen Folk Nationin perustaja. He kuuluivat myös latinalaisten katujengien liittoon ULO:on (United Latino Organization). Tähän liittoon kuului myös esimerkiksi Maniac Latin Disciples ja Insane Spanish Cobras, jotka olivat muiden ohella alkuperäisin Folk Nationin perustajia.


title: Latin Eagles

text: Latin Eaglesin levitessä he joutuivat sotaan People Nation jengin, Almighty Latin King Nationin, kanssa. ALENilla on vieläkin sota alueista Latin Kingsin kanssa.


title: Musée Fabre

text: Musée Fabre on Ranskan Montpellier’ssa, Hérault’n departementin pääkaupungissa, sijaitseva taidemuseo.


title: Musée Fabre

text: Museon perusti montpellier’lainen taidemaalari François-Xavier Fabre vuonna 1825. Vuoden 2003 alussa museossa aloitettiin 61,2 miljoonan euron entistämistyöt, jotka saatiin päätökseen tammikuussa 2007. Museo on eräs Montpellier’n päänähtävyyksistä, ja se sijaitsee lähellä kaupungin keskusaukiota, Place de la Comédieta. Museon kansallisesta merkittävyydestä kertoo se, että Ranskan kulttuuriministeriö on luokitellut sen Musée de Franceksi.


title: Musée Fabre

text: Ranskalaiset:


title: Musée Fabre

text: Ulkomaiset:


title: Musée Fabre

text: 1800- ja 1900-luvun maalaustaide, lukuisia fauvistisia maalauksia:


title: Musée Fabre

text: Veistokset:


title: Dimension X

text: Dimension X oli NBC:n science fiction kuunnelma-antologiasarja, jota esitettiin Yhdysvalloissa 8. huhtikuuta 1950 ja 29. syyskuuta 1951 välisenä aikana. Ohjaajina toimivat Fred Wiehe ja Edward King ja kuuluttajana ja kertojana Norman Rose.


title: Dimension X

text: Dimension X oli ensimmäisiä aikuisille suunnattuja sci-fi sarjoja radiossa. Ohjelmisto koostui pääasiassa aikaisemmin julkaistuista novelleista, joiden kirjoittajina olivat muun muassa Isaac Asimov, Robert Bloch, Ray Bradbury, Fredric Brown, Robert A. Heinlein, Murray Leinster, H. Beam Piper, Frank M. Robinson, Clifford D. Simak, William Tenn, Jack Vance, Kurt Vonnegut, Jack Williamson ja Donald A. Wollheim. Novellien dramatisoinnista vastasivat pääasiassa Ernest Kinoy ja George Lefferts. Molemmat kirjoittivat myös alkuperäiskäsikirjoituksia.


title: Dimension X

text: Sarjan kaikki 50 jaksoa ovat säilyneet. Ensimmäiset 13 jaksoa esitettiin suorina, loput olivat ennaltataltioituja. NBC:n myöhempi kuunnelmasarja X Minus One (1955–1958) uudelleenkäytti useita sarjan käsikirjoituksia.


title: Christa Schroeder

text: Emilie Christine ”Christa” Schroeder (19. maaliskuuta 1908, Hannoversch Münden - 28. heinäkuuta 1984, München) oli Adolf Hitlerin sihteeri vuosina 1933–1945.


title: Christa Schroeder

text: Christa Schroeder syntyi Hannoversch Mündenin pikkukaupungissa, josta muutti Nagoldiin vanhempiensa kuoltua. Vuodesta 1929 hän työskenteli paikalliselle asianajajalle, kunnes siirtyi sihteeriksi kansallissosialistisen puolueen valtakunnanjohdolle Müncheniin. Natsien noustua valtaan 1933 Hitler tarvitsi toisen sihteerin Johanna Wolfin lisäksi. Schroeder valittiin virkaan ja hän seurasi Hitleriä kaikille matkoille ja kaikkiin päämajoihin.


title: Christa Schroeder

text: Kun toinen maailmansota lähestyi loppuaan Hitler päätti jäädä Berliiniin. 22. huhtikuuta 1945 hän lähetti Schroederin ja Wolfin tuhoamaan hänen henkilökohtaisia papereitaan Obersalzbergin asuntoonsa Baijeriin. Yhdysvaltalaiset joukot vangitsivat molemmat sihteerit toukokuussa. Schroeder ja Wolf vapautettiin internoinnista 14. tammikuuta 1948.


title: Christa Schroeder

text: Vankeuden aikana Yhdysvaltain 7. armeijan yhdysupseeri Albert Zoller haastatteli Schroederia usein ja kirjoitti yhden ensimmäisistä sodan jälkeen julkaistuista Hitleristä kertovista kirjoista "Hitlerin yksityissihteeri kertoo" (1949).


title: Pierre Guyotat

text: Pierre Guyotat (s. 1940 Bourg-Argental) on ranskalainen kirjailija. Hänen esikoisromaaninsa "Sur un cheval" ilmestyi vuonna 1960.


Luettelo valtioista liiketoiminnan helppouden mukaan on Maailmanpankin tutkijoiden alullepanema vertailu, jossa maat laitetaan järjestykseen sen perusteella, miten vähän maiden harjoittama talouden sääntely haittaa liiketoiminnan harjoittamista.


title: Luettelo valtioista liiketoiminnan helppouden mukaan

text: Lainsäädännön ja viranomaistoiminnan aiheuttamat esteet liiketoiminnalle hidastavat klassisen taloustieteen mukaan talouskasvua estäen maan vaurastumista. Yhtenä vertailun tarkoituksena onkin opastaa maiden hallintoja sen suhteen mitä ne voisivat tehdä helpottaakseen liiketoimintaa ja siten edistää talouskasvua.


text: Maiden loppusijoitus listalla perustuu vuodesta 2012 alkaen kymmeneen tekijään eli miten helppoa on: liiketoiminnan aloittaminen, rakennuslupien saaminen, sähkön saaminen toimitiloihin, omaisuuden rekisteröinti, luoton saanti, sijoittajien suojaaminen, verojen maksu, kansainvälinen kauppa, sopimusten täytäntöönpano ja liiketoiminnan lopettaminen.


text: 183:n valtion ja itsehallintoalueen järjestys liiketoiminnan helppouden mukaan vuosina 2007-2012. Maat saa kunkin vuoden mukaiseen järjestykseen painamalla vuosilukua.


title: The CBS Radio Workshop

text: The CBS Radio Workshop oli kokeellinen radio-antologiasarja, jota CBS esitti Yhdysvalloissa vuosina 1956 – 1957. Sen edeltäjänä oli Columbia Workshop (1936 – 1947).


title: The CBS Radio Workshop

text: Ensimmäinen jakso esitettiin 27. tammikuuta 1956. Sarja aloitettiin kaksi-osaisella sovituksella Aldous Huxleyn romaanista "Uljas uusi maailma", jonka Huxley itse esitteli ja toimi myös kertojana. Sarjan päätösjakso esitettiin 22. syyskuuta 1957.


title: The CBS Radio Workshop

text: Sarjan musiikin olivat säveltäneet Bernard Herrmann, Jerry Goldsmith, Amerigo Moreno, Ray Noble ja Leith Stevens. Sarjassa esitettyjen kuunnelmien kirjoittajia olivat muun muassa Robert A. Heinlein, Sinclair Lewis, H. L. Mencken, Edgar Allan Poe, Frederik Pohl, James Thurber ja Thomas Wolfe.


title: Antonio Feltrinelli -palkinto

text: Antonio Feltrinelli -palkinto on huomattava italialainen kulttuuri- ja tiedepalkinto, jonka myöntää Accademia Nazionale dei Lincei Palkinto myönnetään merkittävistä saavutuksista kulttuurin eri aloilla, joita ovat taide, musiikki, kirjallisuus, historia, filosofia, lääketiede sekä fysiikka ja matematiikka. Palkinnon arvo on 250 000 euroa, ja siihen kuuluu kunniakirja ja kultamitali. Palkinto myönnetään kullakin alalla joka viides vuosi. Aika ajoin akatemia myöntää poikkeuksellisesta eettisestä suorituksesta


title: Antonio Feltrinelli -palkinto

text: Palkinto perustuu italialaisen teollisuusjohtajan Antonio Feltrinellin lahjoitukseen. Palkinto myönnettiin ensimmäisen kerran 1950.


title: Accademia Nazionale dei Lincei

text: Accademia Nazionale dei Lincei ('Ilvesakatemia') on italialainen tiedeakatemia. Se on Italian vanhin tiedeakatemia, ja sen perusti 1603 Federico Cesi. Se sijaitsee Palazzo Corsinissa Via della Lungaralla Roomassa. Se on nimetty ilveksen mukaan, jonka tarkka näkö kuvastaa tieteen havainnoinnin tarkkuutta. Virallisen tiedeakatemian aseman se sai 1871.


title: Niisnova

text: Niisnova () on kylä ja kunta Jaaman piirissä, Leningradin alueella. Se sijaitsee Länsi-Inkerissä Taatsoin ylängöllä lähellä Suomenlahtea. Kunnan keskuspaikka on Niisnovan kylä, josta on maantieyhteys Jaamaan ja Pietariin. Asukkaita kunnassa on noin 800 henkeä.


title: Niisnova

text: Alue on entistä inkerikkojen, vatjalaisten ja inkerinsuomalaisten asuinseutua. Inkerikot olivat tunnettuja saviesineiden valmistajina. Nykyään heidän jälkeläisensä ovat sulautuneet venäläisiin. Suomalaiset kuuluivat ennen Kaprion, Kattilan ja Soikkolan luterilaisiin seurakuntiin. Järvenperän kylässä oli Soikkolan seurakunnan kirkko.


title: Niisnova

text: Kunnan pääelinkeino on maatalous. Sen alueella sijaitsee Koppananjärvi, jonka hiekkarannat ovat suosittu lomanviettokohde. Niisnovan kylässä on syntynyt ja viettänyt lapsuutensa venäläinen taiteilija Orest Kiprenski.


title: Niisnova

text: Niisnovan kuntaan kuuluvat seuraavat kylät: Ikäpäivösi, Ilmola, Järvenperä, Keski-Raikkova, Kolokka, Koppana, Kylmäoja, Luisina, Muiskula, Namasteri, Niisnova, Novoje Ustje, Nurmisto, Paavela, Peipiä, Pieni-Raikkova, Pätsinä, Suuri-Raikkova, Suuri-Somero, Taatsoi, Vassakara.


title: Niisnova

text: Kunnan päämies on Aleksandr Sleptsov, kunnanhallinnon päämies Tatjana Šerengovskaja.


title: Folkestone

text: Folkestone on kaupunki Kentissä, Englannin etelärannikolla. Runsaan 50 000 asukkaan satamakaupunki on suosittu lomakohde, jossa on hiekkarantoja ja leveä rantapromenadi.


title: Folkestone

text: Nykyään Kanaalin tunneli yhdistää Folkestonen Manner-Eurooppaan. Folkestonessa pidetään vuosittainen kirjallisuusfestivaali.


title: Amy Carter

text: Amy Lynn Carter (s. 19. lokakuuta 1967) on Yhdysvaltain presidentin Jimmy Carterin ja hänen puolisonsa Rosalynn Carterin neljäs ja nuorin lapsi. Amy nousi maailmanlaajuiseen julkisuuteen muuttaessaan yhdeksänvuotiaana yhdessä vanhempiensa kanssa Valkoiseen taloon. Myös hänen siamilainen kissansa ”Misty Malarky Ying Yang” tuli tunnetuksi. Washingtonissa Amy kävi tavallista julkista peruskoulua nimeltään "Hardy Middle School".


title: Amy Carter

text: Aikuisena Carter on tullut tunnetuksi poliittisesta aktivismistaan, osallistumalla muun muassa useisiin sit-in-tapahtumiin 1980-luvulla ja 1990-luvun alussa. Tavoittena on ollut vaikuttaa Yhdysvaltain ulkopolitiikkaan Etelä-Afrikassa ja Keski-Amerikassa. Vuonna 1987 hänet pidätettiin University of Massachusetts -yliopistolla järjestetyssä CIA:n värväystoiminnan vastaisessa mielenosoituksessa.


title: Amy Carter

text: Carter opiskeli aluksi Brown University -yliopistossa Providencessa Rhode Islandilla, mutta suoritti Bachelor of Fine Arts -tutkinnon Memphis College of Artista ja maisterin tutkinnon Tulane Universitystä New Orleansissa.


title: Amy Carter

text: Vuonna 1996 Carter avioitui tietotekniikkakonsultti James Gregory Wentzelin kanssa ja muutti Atlantaan. Pariskunnalla on poika Hugo James Wentzel (s. 1999). 1990-luvun lopulta alkaen Carter on välttänyt julkisuutta. Hän kuuluu isänsä perustaman Carter Centerin johtokuntaan.


title: Erik Cajanus

text: Erik Cajanus (myös Eerik Cajanus, 1675 Sotkamo – 1737 Kruunupyy) oli maisteri, Turun katedraalikoulun konrehtori, Kruunupyyn kirkkoherra, lääninrovasti ja Uuden Suomenkielisen Wirsi-Kirjan (1701) toimittaja. Hänen on oletettu suomentaneen virsikirjaan noin sata virttä, esimerkiksi "Jo joutui armas aika", mutta tälle oletukselle ei ole vahvoja perusteita.


title: Erik Cajanus

text: Cajanuksen isä oli Kajaanin kirkkoherra.


title: Merja Rantanen

text: Merja Rantanen (s. 7. joulukuuta 1980) on suomalainen suunnistaja, kahdeksankertainen MM- ja viisinkertainen EM-mitalisti.


title: Merja Rantanen

text: Rantanen sijoittui vuoden 2006 EM-kilpailuissa pitkällä matkalla sijalle 33 ja oli viestissä seitsemänneksi sijoittuneen Suomen kakkosjoukkueen jäsen. Hän teki kansainvälisen läpimurtonsa Ventspilsin EM-kilpailuissa 2008, jolloin hän saavutti hopeaa keskimatkalta Suomen ottaessa kolmoisvoiton – Heli Jukkola voitti mestaruuden ja Minna Kauppi kiri pronssille. Hän sijoittui lisäksi sprintissä viidenneksi ja pitkällä matkalla kuudenneksi. Viestissä hän suunnisti toisen osuuden Suomen pronssia voittaneessa joukkueessa. Saman vuoden MM-kilpailuissa Olomoucissa hän oli mukana kultaa voittaneessa Suomen viestijoukkueessa sekä sijoittui keskimatkalla kuudenneksi ja pitkällä matkalla 15:nneksi. Vuoden 2009 MM-kilpailuissa Miskolcissa hän saavutti pronssia viestissä sekä sijoittui viidenneksi keskimatkalla ja 24:nneksi pitkällä matkalla. Vuoden 2010 EM-kilpailuista Primorskosta tuli hopeaa viestistä, kahdeksas sija keskimatkalta, 18. sija sprintistä ja 30. sija pitkältä matkalta. Vuoden 2010 MM-kilpailuissa Trondheimissa hän juoksi keskimmäisen osuuden kultaa voittaneessa Suomen joukkueessa sekä sijoittui 14:nneksi keskimatkalla ja 20:nneksi pitkällä matkalla. Vuoden 2011 MM-kilpailuissa Savoiessa Rantanen oli jälleen voittamassa viestikultaa. Henkilökohtaisella keskimatkalla ja pitkällä matkalla hän sijoittui kahdeksanneksi. Falunin EM-kilpailuissa 2012 hän saavutti hopeaa viestissä, seitsemännen sijan keskimatkalla ja yhdeksännen sijan pitkällä matkalla. Lausannen MM-kilpailuissa 2012 tuloksina oli viides sija viestissä, seitsemäs sija pitkällä matkalla ja kahdeksas sija keskimatkalla.


title: Merja Rantanen

text: Ensimmäisen henkilökohtaisen MM-mitalinsa Rantanen saavutti Sotkamossa 2013 sijoituttuaan keskimatkalla pronssille. Sprintissä hän oli kahdeksas. Vuosi 2014 oli Rantaselle välivuosi arvokisoista. Vuonna 2015 hän saavutti Invernessin MM-kilpailuissa hopeaa keskimatkalta sekä sijoittui viestissä neljänneksi, sprinttiviestissä kuudenneksi ja pitkällä matkalla 18:nneksi. Vuonna 2016 hän lisäsi mitalisaavutuksiinsa viestin Euroopan-mestaruuden ja MM-pronssin. Muilla matkoilla hän oli Jeseníkin EM-kilpailuissa sprinttiviestissä neljäs, sprintissä viides, pitkällä matkalla 14:s ja keskimatkalla 16:s sekä Strömstadin MM-kilpailuissa sprinttiviestissä seitsemäs, keskimatkalla 12:s ja sprintissä 15:s. Vuoden 2017 MM-kisoissa Virossa Rantanen saavutti pronssia viestissä sekä oli seitsemäs pitkällä matkalla ja kymmenes sprinttiviestissä.


title: Merja Rantanen

text: Yleisurheilun puolella Rantanen on sijoittunut Kalevan kisoissa 5 000 metrin juoksussa viidenneksi Espoossa 2009 ja kuudenneksi Tampereella 2008 sekä maastojuoksun SM-kisoissa kuudenneksi vuonna 2008 ja kahdeksanneksi vuonna 2009.


title: Merja Rantanen

text: Hän on edustanut suunnistajana Jämsän Retki-Veikkoja ja Kooveeta sekä yleisurheilijana Lapuan Virkiää ja vuodesta 2009 lähtien Kaipolan Virettä.


title: Gideon Ståhlberg

text: Gideon Ståhlberg (1908–1967) oli ruotsalainen shakin suurmestari. Hän nousi kuuluisuuteen voittaessaan ottelut tähtipelaaja Rudolf Spielmannia ja Aron Nimzowitschia vastaan vuonna 1935. Ståhlberg voitti Ruotsin shakkimestaruuden vuonna 1927 ja Pohjoismaiden mestaruuden 1929, 1938 ja 1939. Ståhlberg osallistui myös shakkiolympialaisiin ja haastajaturnauksiin sekä pelasi useita turnauksia Latinalaisessa Amerikassa.


title: Gideon Ståhlberg

text: Ståhlberg julkaisi useita kirjoja, joista jotkut alun perin espanjaksi.


title: Teresa Graves

text: Teresa Graves (10. tammikuuta 1948 – 10. lokakuuta 2002) oli yhdysvaltalainen näyttelijä ja laulaja. Hänet muistetaan varsinkin poliisiroolista 1970-luvun televisioelokuvassa ja -sarjassa "Get Christie Love!". Niiden ulkopuolella hän esiintyi muun muassa "Rowan & Martin's Laugh-In" -sketsikomediassa.


title: Teresa Graves

text: Afroamerikkalainen Graves oli ehdolla Golden Globen saajaksi. Myöhemmällä iällään hän keskittyi työhönsä Jehovan todistajana.


title: Teresa Graves

text: Graves kuoli 54-vuotiaana tulipalossa Kaliforniassa.


title: Hermanis Matisons

text: Hermanis Matisons (myös Herman Mattison, 1894–1932) oli latvialainen shakkimestari ja 1930-luvulla yksi maailman parhaista pelaajista. Hän oli myös loppupelitehtävien laatija. Hän kuoli tuberkuloosiin 38-vuotiaana.


title: Hermanis Matisons

text: Matisons voitti vuonna 1924 shakin Latvian mestaruuden. Myöhemmin samana vuonna hän voitti Max Euwen ja Collen amatööripelaajien maailmanmestaruusturnauksessa, joka järjestettiin Pariisin olympialaisten yhteydessä. Matisons pelasi Latvian kärkipöytää vuoden 1931 shakkiolympialaisissa Prahassa ja voitti Rubinsteinin sekä Aleksandr Alehinin, joka oli hallitseva maailmanmestari.


title: Anttilanmäki

text: Anttilanmäki on Lahden alue, joka sijaitsee keskustan miltei välittömässä läheisyydessä, sen eteläpuolella. Anttilanmäkeä pidetään yleisesti Lahden parhaimpana asuinalueena yhdessä Jalkarannan ja Ankkurin kanssa. Alue on saanut nimensä Anttilan talosta, joka oli yksi Hollolan Lahden kylän kantatiloista. Koska Lahden kaupungin itsenäistyttyä epäitsenäisestä kauppalasta itsenäiseksi Lahden kaupungiksi 1905 ja koska Anttilanmäki kuului Hollolan kunnan puolelle rajaa ja siellä oli halpaa kaavoittamatonta rakennusmaat, oli alue kauempaa maaseudulta muuttaneiden ja Lahden työväestön suosiossa.Mastonet.fi Pdf-tiedosto Alue tuli Lahden kaupunkisuunnittelun piiriin 1933, kun se liitettiin Lahden kaupunkiin Hollolan kunnasta toisessa alueliitoksessa. Edellinen alueliitos toteutettiin 1916.


title: Anttilanmäki

text: Alueella on runsaasti suojeltua 1930–1950 -luvuilla rakennettua puutaloasutusta. Alkuperäinen Anttilanmäki käsitti asukkaiden itsensä pystyttämiä mökkejä. Alue oli joutumassa purkamisen kohteeksi, mutta 1975 se sai osittain säilyttävän asemakaavan ja rakentamisohjeistot, joita täydennettiin 1984. Museovirasto ja ympäristöministeriö julkaisivat 1993 valtakunnallisesti arvokkaiden kulttuurihistoriallisten kohteiden luettelon, johon kuului myös Anttilanmäki, ja Anttilanmäen esikaupunkiasutus on mukana myös tätä luetteloa vuonna 2009 korvaamaan tulleessa Valtakunnallisesti merkittävät rakennetut kulttuuriympäristöt -luettelossa. Samoin Anttilanmäki kuuluu Lahden kulttuurihistoriallisesti arvokkaiden kohteiden luetteloon, niin kutsuttuun "harmaaseen kirjaan"


title: Anttilanmäki

text: Anttilanmäellä toimii kuuden opetusryhmän peruskoulun ensimmäisten luokkien koulu, joka on perustettu 1910. Koulussa on 128 oppilasta. Anttilanmäessä on toiminut 1920–1960 orpolastenkodissa Liisankatu 8:ssa myös toinen koulu, alakansakoulu.Phnet.fi Anttilanmäen vaiheita


title: Anttilanmäki

text: Anttilanmäki sai Suomen Kotiseutuliiton kunniamaininnan Suomen vuoden kaupunginosana 2008.


title: Anttilanmäki

text: Kaupunginosatoimintaa Anttilanmäellä järjestää Anttilanmäki-Kittelän asukasyhdistys r.y, joka on pitänyt yllä kasvipankkia ja asukastupaa sekä järjestänyt talkoita.


title: Anttilanmäki

text: Anttilanmäellä ovat toiminnut monia yrityksiä :Liikekiinteisöyhtiö Renor haluaa rakennuttaa kerros- ja pientaloja Lahti-Kouvola-junaradan varteen ja Moisionkadun päähän.


title: Anttilanmäki

text: Vladimir Lenin yöpyi Anttilanmäellä Kurhilankatu 4:ssä 7.8.–8.8.1917 yhdellä 23 matkastaan Suomen suuriruhtinaskunnassa.. Reino Helismaa asui Anttilanmäellä Harjantekijänkatu 13:ssa 1920- ja 1930-luvuilla.


title: Raastinlauluja

text: Raastinlauluja on suomalaisen laulaja-lauluntekijä Ville Leinosen ensimmäinen studioalbumi. Sen julkaisi C-kasettina Kulttuuriyhdistys KuuMaa vuonna 1997 ja myöhemmin 2002 re-miksattuna ja -masteroituna cd-formaatissa Fonal Records.


title: Poko klassikot (Popeda)

text: Poko klassikot on suomalaisen Popeda-yhtyeen viiden kappaleen kokoelma-albumi. Se julkaistiin vuonna 1987. Levy on osa Poko Rekordsin Poko klassikot -kokoelmalevysarjaa.


title: Poko klassikot (Popeda)

text:
A-puoli
B-puoli


title: Gaoshanit

text: Gaoshanit ovat Taiwanin alkuperäiskansa. Heidän esi-isänsä asuttivat saarta 8 000 vuotta ennen Han-kiinalaisia. Heitä on oletettavasti 458 000 henkeä ja he muodostavat 2 % vähemmistön Taiwanissa. He ovat kärsineet keskushallinnon sorrosta ja he elävätkin keskimääräisesti kurjemmissa oloissa kuin Taiwanin kiinalaiset.


title: Francisco Lupi

text: Francisco Lupi (k. tammikuussa 1954) oli portugalilainen shakkimestari.


title: Francisco Lupi

text: Lupi noteerattiin merkittävänä pelaajana toisen maailmansodan aikaan. Tammikuussa 1940 Lupi hävisi Aleksandr Alehinille ottelussa Estorilissa. Helmikuussa he ottelivat uudestaan, ja tällä kertaa ottelu päättyi tasan.


title: Francisco Lupi

text: Lupi pelasi useissa turnauksissa ja antoi paljon simultaaninäytöksiä 1940-luvulla ja 1950-luvun alussa.


title: Lego Castle

text: Lego Castle on Lego-tuotesarja, joka ammentaa inspiraationsa historiasta ja varsinkin keskiajasta. Vaikka ensimmäinen Lego linna-setti tulikin myyntiin jo vuonna 1978, ensimmäinen täydellinen Castle-teema tuotiin markkinoille vasta vuonna 1984. Näistä seteistä lähtien Castle-teema tai jokin sen lukuisista alateemoista on ollut markkinoilla vuoteen 2013 asti. Se kuuluu Lego System -tuotesarjan ydinteemoihin Lego Cityn ja Lego Spacen kanssa. Kuten muissakin ydinteemoissa, Castle-teemassa seikkailee erilaisia minihahmoja.


title: Lego Castle

text: Castle kehittyi omaksi ydinteemaksi 1970–1980-lukujen vaihteessa, viimeisenä ydinteemoista. Sen kehitys oli hidasta verrattuna Towniin ja Spaceen sillä LEGO Group tuotti teemaan kuuluvia settejä vain yhden tai kaksi per vuosi. Ensimmäinen selvästi Castle-teemaan kuuluva setti oli vuonna 1978 julkaistu 375 Castle, joka tunnetaan paremmin "Keltaisena linnana". Tämä setti esitteli monia asioita jotka ovat edelleen tyypillisiä Castle-seteille: ritarit ratsastivat hevosilla (joskin tuolloin vielä palikoista koostuvilla), linna oli yksivärinen, hahmoja oli erittäin monta, muurien paikkoja pystyi vaihtamaan ja laskusilta toimi kuten oikea esikuvansa.


title: Lego Castle

text: Keltainen linna aloitti Castle-sarjan ensimmäisen vaiheen joka jatkui vuoteen 1984 asti. Sarja tunnetaan nykyisin paremmin Classic Castlena, ja se toimi kokeilusarjana jonka edetessä tunnusteltiin sekä yleisön mielipidettä että kokeiltiin suunnittelijoiden taitoa rakentaa keskiaika-tyylisiä settejä. Ennen vuotta 1984 ehdittiin julkaista neljä settiä joista kolme settiä julkaistiin myös rajoittettuina versioina Pohjois-Amerikan markkinoilla. Settejä ei yhdistänyt mikään virallinen taustatarina.


title: Lego Castle

text: Castle-tuotesarjan kunnollinen alku oli vasta vuonna 1984 kun Lego Group kehitteli Lego System-tuoteperheen ideaa. Castle oli ensimmäinen ydinteema joka sai omat alateemansa, kun Lion Knightsit ja Black Falconit tuotiin markkinoille. Ajatuksena oli että näiden kahden osapuolen konflikti kehittyisi setti setiltä niin että kummallakin osapuolella olisi omat armeijat ja setit. Tämä ajatus osoittautui hyväksi, sillä jo neljän vuoden kokeilun jälkeen myös Space-teemat kehittyivät samanlaisiksi.


title: Lego Castle

text: Lion Knightsit (Leijonaritarit) ja Black Falconit (Mustat Haukat) olivat Castle-sarjan ensimmäisen "taistelun" osapuolet. Nimet tulivat kilpien ja muiden koriste-esineiden heraldiikasta. Syitä Leijonaritareiden ja Mustien Haukkojen kamppailulle ei kerrottu. Kamppailun molemmat osapuolet saivat vuosien 1984-1988 aikana useita uusia settejä, joista huomattavimmat olivat kummankin osapuolen linnat.


title: Lego Castle

text: Leijonaritarien ja Mustien Haukkojen settien myötä myös Castle-aiheiset erikoispalikat kehittyivät. Jo 1970-luvun päättyessä kehitetyt keihäät, miekat ja kilvet saivat seurakseen muureja ja ovia. Varsinkin hevos-figuuria käytettiin ja käytetään vieläkin ahkerasti Castle-seteissä.


title: Lego Castle

text: Seuraava kehitysaskel Castle-teemassa oli Mustien Haukkojen ja Leijonaritareiden korvautuminen Lego Crusader- ja Lego Black Knight -alateemoilla. Crusaders eli Ristiretkeläiset eivät nimestään huolimatta olleet kristillistä kirkkoa puolustavia ritareita vaan heidän ja Black Knightsien (Mustat Ritarit) välillä vuonna 1990 alkanut taistelu pohjautui enemmän alueelliseen kamppailuun. Mustat Ritarit saivat tosin varaslähdön, sillä sarja aloitti jo vuonna 1988.


title: Lego Castle

text: Ristiretkeläiset ja Mustien Ritarit eivät tuoneet kovin paljon uutta Castle-teemaan. Osa Mustista Ritareista käytti uudenlaisia korkeampia kilpiä. Mustien Ritareiden linna rakentui myös uusista osista, mustista muureista.


title: Lego Castle

text: Vaikka teemallisesti Castle- ja Space-teemoissa on aina ollut suuria eroavaisuuksia, niiden molempien samantyyppinen konfliktiin perustuva taustatarina johti moniin samankaltaisiin ominaisuuksiin. Usein LEGO-yhtiö kokeili jotain uutta markkinointikeinoa toisella ydinteemalla ja sen jälkeen sitä käytettiin myös toisessa. 1980-luvun loppupuolella uudelleen muotoiltu Space-teema toi mukanaan konseptin jossa yhteen konfliktiin osallistui kolme osapuolta. Ensimmäisessä konfliktissa Lego Blacktron ja Lego Space Police olivat päävastustajia kun taas Lego Futuron edusti siviilejä. Tämä samankaltainan ajattelu johti pian myös Castle-teeman uudistumiseen niin, että siviilien näkökulmaa tuli edustamaan konfliktiin uusi teema.


title: Lego Castle

text: Ensimmäinen tällainen teema oli vuonna 1988 markkinoille tullut Lego Forestmen, joka sai innoituksensa Robin Hoodin tarinoista. Nämä Metsämiehet erosivat selkeästi Leijonaritareista ja Mustista Haukoista ja usein heidän linnoituksensa oli rakennettu maata ja maastoa hyväksikäyttäen. Suoranaisesti Metsämiehet eivät olleet siviilejä vaan he olivat usein vastakkain muita vastaan.


title: Lego Castle

text: Kun sodan osapuolet vaihtuivat 1990-luvun vaihteessa Ristiretkeläisiin ja Mustiin Ritareihin, myös Metsämiehet antoivat tilaa seuraavalle sukupolvelle. Vuonna 1992 julkaistu Wolfpack ei ollut samanlainen menestys kuin Metsämiehet aikanaan, sillä teemaan kuului vain kolme settiä. Wolfpack eli Susi-ihmiset tai Susilauma olivat Metsämiesten tapaan lainsuojattomia, tosin he olivat selkeästi "ilkeämpiä". Susi-ihmisiä seurasi vuonna 1996 ilmestynyt Lego Dark Forest, jota Suomessa ei myyty lainkaan. Teemana Dark Forest oli lähempänä Metsämiehiä kuin Susi-ihmisiä.


title: Lego Castle

text: 1990-luvun puolta väliä lähestyttäessä aikaisemmin selkeämmin näkynyt tiettyjen teemojen vastakkainasettelu väheni ja lopulta teemat alkoivat ja päättyivät omia aikojaan. Teemat säilyttivät silti saman perusasetelman eli konfliktissä oli aina kaksi pääosapuolta, joskin osapuolten "hyvyys" ja "pahuus" oli paljon selkeämmin huomattavissa kuin aikaisemmin.


title: Lego Castle

text: Mustien Ritareiden jäädessä eläkkeelle heitä seurasi ensimmäinen "keskiaikafantasiasta" innoitteensa löytänyt alateema Lego Dragon Knights. Lohikäärmeritarit toi paljon fantasiamaailmasta tuttuja elementtejä Castle-maailmaan, esimerkiksi taikasauvat, lohikäärmeet sekä loitsupergamentit. Lohikäärmeritarit esitettiin aluksia "hyvinä", jotka "karkottivat" Mustat Ritarit, mutta pian he näyttivät todelliset kasvonsa kun Lego Royal Knights ilmestyi markkinoille vuonna 1995.


title: Lego Castle

text: Kuninkaalliset Ritarit olivat johtajansa Kuningas Rikhard Leijonamielen kanssa Ristiretkeläisten seuraajia jotka saivat inspiraationsa englantilaisesta samannimisestä kuninkaasta. He olivat ensimmäinen selkeästi hyvän puolella taisteleva joukko, ja he taistelivat sekä Lohikäärmeritareita että Kauhuritareita eli Lego Fright Knightseja vastaan. Kauhuritarit olivat Lohikäärmeritareita seuranneita pahan puolen ritareita jotka olivat vieläkin selkeämmin ilkeitä ja pahoja kuin edeltäjänsä. Johtajanaan ilkeä Noita ja Lepakkoherra, Kauhuritarit terrorisoivat Castle-maailmaa viimeisenä julkaistuna perinteisen Castle-linjan edustajana.


title: Lego Castle

text: Koko 1990-luvun ajan Castle-teemat olivat joutuneet taka-alalle uudenlaisten teemojen ja ajanvietteiden vallatessa markkinoita. Kauhuritarit ja Kuninkaalliset Ritarit voidaan nähdä selvästi ideoiden vähyydestä johtuneena kliseinä kun suunnittelijoiden voimavarat varattiin muihin teemoihin kuten Villistä Lännestä inspiraationsa saaneen Lego Western -teemaan tai samoihin aikoihin markkinoille ilmestyneeseen Mindstormsiin.


title: Lego Castle

text: Ratkaisuna idea-köyhyyteen kokeiltiin uudenlaista teemaa joka sijoitettiin keskiajan sijaan Aasiaan ja näin syntyi Lego Ninja -teema. Vuosina 1998-2000 ilmestynyt Ninja kertoi kahden Ninja-klaanin keskinäisestä taistelusta. Mielenkiintoisena uudistuksena Ninja oli ensimmäinen Castle-teema sitten alkuperäisen Classic Castlen, jossa samaan teemaan sisältyivät kamppailun molemmat osapuolet. Tämä yksiteemaisuus on ollut Castle-teemojen piirteinä siitä asti.


title: Lego Castle

text: Vuosituhannen loppuvaihe toi mukanaan monia uusia ajatuksia TLG:n toimintatapoihin ja eräs niistä oli entistä kovemman kilpailun aiheuttama palikoiden "junioroiminen". Tämä palikoiden yhdisteleminen suuremmiksi ja helpommin käytettäviksi osiksi johti useisiin muutoksiin läpi koko LEGO-tuotteiden ja eräs sen kynsiin joutuneista teemoista oli Lego Knights’ Kingdom. Tämä vuonna 2000 julkaistu sarja kertoi kuningas Leon ja hänen ritareidensa taistelusta Härkiä vastaan. Monet sarjan seteistä rakentuivat pienestä määrästä suuria palikoita. Teemassa kokeiltiin myös uudenlaisia markkinointikeinoja sillä monet sarjan seteistä sisälsivät kromattuja osia joista voitiin keräillä kokonainen sotisopa aseineen. Lego-fanit pitivät sarjaa yleisesti epäonnistuneena, varsinkin siinä käytettyjen osien vuoksi.


title: Lego Castle

text: Muutamien vuosien aikana Knights’ Kingdom katosi hiljalleen markkinoilta antaen tilaa tuoreelle Lego Harry Potter -sarjalle jonka oikeudet TLG oli vastikään hankkineet. Yhtiö näki kaksi "linna-tyylistä" fantasia-teemaa toistensa potentiaalisina kilpailijoina ja Castle-teema sai vetäytyä pitkälle tauolle. Potter-teeman seteissä oli monia Castle-seteistä tuttuja elementtejä ja useimmat harrastajat ottivat uuden teeman ilolla vastaan. Knights’ Kingdom muuttui pelkästä minifiguuri-teemasta LEGO-yhtiön erääksi erikoisimmista kokeiluista Lego Knights’ Kingdom II, teemaksi jossa pyrittiin kertomaan sama tarina sekä minifiguuri-setteinä että isojen figuureiden avulla. Tarinaltaan Kingdom II oli tyystin erilainen kuin aikaisemmat Castle-teemat eikä se kuulukaan enää Castle-teemaan.


title: Lego Castle

text: Harry Potterin sekä Knight's Kingdom II:n loppuessa vuosina 2005 ja 2006, Lego-yhtiö oli valmis palaamaan takaisin Castle-teeman. Ajatuksena oli tuoda takaisin perinteinen yksinkertainen tarinan kerronta ja unohtaa pitkät taustatarinat. Yhtiö huomasi, että useimmat lapset halusivat luoda oman maailmansa mieluummin kuin leikkiä jonkun toisen tarinaa. Lopputuloksena oli Fantasy Era, jota kutsutaan usein selvyyden vuoksi Castle 2007:ksi. Teema kertoi aluksi luurankojen ja ihmisten kamppailusta mutta pian taisteluun liittyivät myös kääpiöt ja peikot. Fantasy Era lopetettiin vuonna 2009 ja vuonna 2010 sen paikalle tuli Kingdoms. Kingdoms korvattiin vuonna 2013 uudella sarjalla, joka kertoi leijonaritarien ja lohikäärmeritarien välisestä taistelusta.


title: Daniil Move

text: Dаniil Jurjevitš Move (, s. 11. joulukuuta 1985 Moskova) on venäläinen autourheilija, joka kilpailee tällä hetkellä World Series by Renault -sarjassa.


title: Daniil Move

text: Moven sijoituttua toiseksi venäläisessä Formula Rus -sarjassa, hän lähti 3000 Pro Series -sarjaan. Siellä hän ei saanut kauden aikana yhtään pistettä, ja siirtyi F3000 International Masters -sarjaan. Siellä hän sijoittui yhden kerran palkintopallille, mutta hän keräsi kauden aikana vain 11 pistettä ja jäi sarjassa sijalle 16.


title: Daniil Move

text: Kaudella 2007 Move kilpaili sekä World Series by Renault -sarjassa että myös International Formula Master -sarjassa. International Formula Master -sarjassa hän sai kauden aikana 8 pistettä ja sijoittui sijalle 18. World Series by Renault -sarjassa hän jäi pisteittä.


title: Daniil Move

text: Kaudella 2008 Move kilpailee ainoastaan World Series by Renault -sarjassa. Hän on kerännyt Silverstonen osakilpailujen jälkeen 6 pistettä ja on sijalla 21.


title: Ahokylä (Venäjä)

text: Ahokylä () on maalaiskunta ja sen keskuskylä Leningradin alueen Jaaman piirissä Venäjällä. Kylä sijaitsee Sumajoen varrella 35 kilometriä Jaamasta koilliseen. Kunnassa on 1 400 ja kylässä 1 100 asukasta (vuonna 2015).


title: Ahokylä (Venäjä)

text: Ahokylän kunnan pinta-ala on 121,22 neliökilometriä. Se rajoittuu etelässä Jaaman piirin Opoljan ja lännessä Kattilan, pohjoisessa Lomonosovin piirin Kaprion ja idässä Volossovan piirin Pekunitsan, Simetsan ja Kolositsan kuntiin. Pinta-alasta 61,5 % on metsää, 34,8 % maatalousmaata ja 3,7 % asuinaluetta.


title: Ahokylä (Venäjä)

text: Kunta sijaitsee Länsi-Inkerin ylängöllä. Pinnanmuodostukseltaan se on kumpuilevaa tasankoa. Alueella virtaavat Siesta ja sen sivujoki Suma. Hyötykaivannaisiin kuuluu turve. Sumajoen laaksoon suunnitellaan luonnonsuojelualuetta.


title: Ahokylä (Venäjä)

text: Ahokylän kuntaan kuuluu yhdeksän kylää: Ahokylä, Kaipala, Korkka (ven. "Gorka"), Lousnankylä ("Louzno"), Ratsina, Siesta, Tomassova ("Domašovo"), Unatitsa ja Uteseni ("Utešenije"). Noin sadan asukkaan kyliä ovat Tomassova ja Kaipala. Utesenissä ei ole lainkaan vakituista asutusta.


title: Ahokylä (Venäjä)

text: Kunnassa sijaitsee lisäksi yksi puutarhapalsta-alue. Kesäasukkaiden määräksi arvioidaan noin tuhat henkeä.


title: Ahokylä (Venäjä)

text: Sumajoen rannalla kahden kilometrin päässä Kaipalan kylästä on sijainnut novgorodilaisten 1100-luvulla rakentama puolustuslinna, jonka saksalaiset ristiritarit hävittivät vuonna 1240. Novgorodin Vatjan viidenneksen verokirjassa vuodelta 1500 mainitaan Ratsinan pogosta, johon kuului suurin osa nykyisen kunnan kylistä. Unatitsaan perustettiin ruotsalaisaikana 1600-luvulla luterilainen seurakunta. 1800-luvulla seudulle rakennettiin aateliskartanoita, joista eräät ovat osittain säilyneet. Peter von Köppenin mukaan Ahokylässä asui vuonna 1848 venäläisten ohella 16 Novasolkan luterilaiseen seurakuntaan kuulunutta savakkoa. Vuoden 1899 väestönlaskennan mukaan Ratsinan volostin asukkaat olivat kymmenkuntaa virolaista lukuun ottamatta kaikki venäläisiä.


title: Ahokylä (Venäjä)

text: Tärkeimmät liikenneväylät ovat Perliisilän ja Kuurlan sekä Tomassovan ja Gorodištšen väliset asfaltoidut maantiet. Kunnasta on kolme päivittäistä linja-autovuoroa Jaamaan.


title: Ahokylä (Venäjä)

text: Paikallisista työnantajista tärkeimpiä ovat julkiset palvelut. Suurin osa työvoimasta työskentelee lähikunnissa, Laukaansuun satamassa, Jaamassa ja Pietarissa. Kunnassa toimii kolme maatalousyritystä ja juomavesipullottamo.


title: Ahokylä (Venäjä)

text: Keskuskylän palveluihin kuuluvat lastentarha, peruskoulu, kulttuuritalo, kirjasto, lääkintäasema apteekkeineen, posti, pankki ja viisi myymälää. Keskikoululaiset opiskelevat Jaamassa. Kaipalassa ja Ratsinassa on myymälät.


title: Ahokylä (Venäjä)

text: Sumajoen kahtia jakama Ahokylä koostuu matalista kerrostaloista, puutarhapalstojen ympäröimistä omakotitaloista, julkisista rakennuksista ja vailla käyttöä olevista maatalousyrityksen rakennelmista.


title: Ahokylä (Venäjä)

text: Kaipalan muinaislinna on valtakunnallinen suojelukohde. Muita kulttuurihistoriallisia muistomerkkejä ovat kaksi keskiaikaista hautapaikkaa, Utesenin kartanoalue, Ratsinan kirkko ja toisen maailmansodan yhteishaudat.


title: Liisankatu

text: Liisankatu (ruotsiksi "Elisabetsgatan") on noin kuudensadan metrin mittainen itä–länsi-suuntainen katu Kruununhaan kaupunginosassa Helsingissä. Toiminnallisesti Liisankatu on Kruununhaan pääkatu. Sen varrella sijaitsee muun muassa Sotamuseo, Sibelius-lukio, ortodoksinen Kotikirkko, R-kioski, Alepa, K-Market, Huoneistokeskus sekä useita yksityisiä kivijalkaliikkeitä ja ravintoloita. Valtaosa Liisankadun nykyisistä rakennuksista on 1880–1910-luvuilta. Katu sai nimensä vuonna 1819 keisari Aleksanteri I:n puolison Elisabetin mukaan.


title: Liisankatu

text: Liisankatu alkaa Pohjoisrannasta ja päättyy lännessä Unioninkatuun. Se on yksiajoratainen ja kaksisuuntainen. Kadun itäpäässä sijaitsee Liisanpuistikko, joka peruskorjattiin 2000-luvun lopulla. Liisankatua risteävät Maurinkatu, Meritullinkatu, Mariankatu ja Snellmaninkatu. Muut paitsi Mariankadun risteys ovat neliristeyksiä. Liisankatu on päällystetty nupukivillä, kadun itäpäässä Liisanpuistikon kohdalla on käytetty asfalttia. Jalkakäytävät ovat asfalttipäällysteisiä, paitsi Liisanpuistikon kohdalla, jossa on punaista katukiveä. Liisankadun itäpäästä on suora yhteys Tervasaareen. Lännessä katu päättyy Kaisaniemen liikenneympyrään. Sen toisella puolella on Kaisaniemen puisto, jonka leveä koivukuja on Liisankadun jatkeena samalla suoralla.


title: Liisankatu

text: Liisankatu 1:een valmistuivat Evert Lagerspetzin suunnittelemat Uudenmaan tarkk'ampujapataljoonan punatiiliset kasarmit vuonna 1882. Niiden paikalla oli sijainnut paroni Otto Wilhelm Klinckowströmin palatsi, jonka hän oli rakennuttanut saman vuosisadan alussa. Nykyisin kasarmin tiloissa toimii Sotamuseo sekä Maanpuolustuskorkeakoulun kirjasto ja strategian laitos. Liisankatu 13:ssa entisessä Svenska Lyceumin kiinteistössä sijaitsee Sibelius-lukio. Kellariteatteri on toiminut Liisankatu 27:ssä vuodesta 1956. Liisankatu 29:ssä puolestaan sijaitsee ortodoksinen Kotikirkko. Suomen ensimmäinen keilahalli avattiin Liisankatu 14:ssä vuonna 1924, mutta toisen maailmansodan aikana se otettiin muihin tarkoituksiin. Halli oli alun perin kahdeksanratainen, myöhemmin siihen lisättiin neljä rataa.


title: Liisankatu

text:
Rakennuksista on lueteltu pariton ja parillinen puoli erikseen idästä lähtien, lihavoituna on mainittu poikkikadut ja kursiivilla Liisankatuun välittömästi liittyvät puistot.
Liisankadulla kulkee raitiolinja 7 Unionkadun ja Snellmaninkadun risteysten välisellä osuudella. Liisankadulla sijaitsevan pysäkin nimi on Snellmaninkatu (Liisankatu 20/25). Lisäksi Liisankatua sivuavat linjat 3, 6 ja 9 Unioninkadulla. Liisankadun päästä päähän kulkee bussilinja 16 (Rautatientori-Kulosaari-Mustikkamaa). Bussilinja 17 (Kallio-Kauppatori-Munkkisaari) taas ajaa Liisankatua välillä Pohjoisranta-Mariankatu.


title: Liisankatu

text: Liisankatu on inspiroinut sekä musiikin että elokuvan tekijöitä. Vuonna 1965 Ywe Jalander ohjasi seitsenminuuttisen fiktion "Liisankatu". Vuonna 1991 valmistui Nina Stenrosin lyhyt fiktio "Liisankadun Helmeri". Tapio Lipposen säveltämä ja Pentti Saarikosken sanoittama laulu "Liisankadulla" julkaistiin 1967. Laulu viittasi Liisankatu 25:n talon yksiöhuoneistoihin sekä alakerrassa vielä nykyisinkin sijaitsevaan Mikko Monosen hautaustoimistoon. Jorma Panula sävelsi laulun "Liisankatu" vuonna 1960. Sävelmän tulkitsivat Marjatta Kallio ja Lauri Frestadius. Pekka Ruuska sävelsi ja tulkitsi vuonna 1999 musiikkikappaleen, jonka nimi on niin ikään "Liisankatu".


title: Kummituskievari

text: Kummituskievari on Lasse Pöystin vuonna 1954 ohjaama elokuva. Jännitys-romantiikka-linjalla liikkuvan komedian on käsikirjoittanut Kaarlo Nuorvala, kuvannut Esko Töyri ja tuottanut Mauno Mäkelä.


title: Kummituskievari

text: Kahdessa viikossa tehtyä elokuvaa on luonnehdittu liukuhihnatekeleeksi. Sen teolla saatiin studiolle käyttöä kahden tuotannon välissä.


title: Kummituskievari

text: Tukkilaisveljekset (Tapio Rautavaara ja Arto Mäkelä) saapuvat metsätyöporukan mukana kievariin, jossa on piilotettuna kymmenen vuotta aiemmin tapahtuneen pankkiryöstön rahat. Miesten isää pidettiin kuolemaansa asti syyllisenä ryöstöön, pojat haluavat puhdistaa hänen maineensa. Oikean konnan kaksi kaveria (Uljas Kandolin ja Kauko Laurikainen) ovat etsimässä kätköä aiheuttaen kummittelumelua. Taloon tulee myös naurettava kaupunkilainen elokuvaohjaaja, joka vastaa yhdysvaltalaisen elokuvan comic relief -hahmoa. Rautavaaran hahmo rakastuu nuoreen naiseen (Tuija Halonen). Talon emäntää tavoittelee kaksi metsämiestä. Veljesten pikkuveli on Viisikko-mainen poikaviikari, joka toimii varsinaisena salaisuuden selvittäjänä. Konnat saavat lopussa yliotteen, mutta rahat ovat vanhentuneita. Lopulta oikeus voittaa.


title: Hangö IK

text: Hangö IK eli Hangö Idrottsklubb on vuonna 1903 perustettu hankolainen urheiluseura. Seuran lajeja ovat olleet vuosien varrella muun muassa käsipallo, hiihto, voimistelu, pyöräily, nyrkkeily, yleisurheilu ja tennis. Parasta menestys on ollut jalkapallossa, jossa seura on pelannut kauden 1962 SM-sarjassa ja 19 kautta ykkösdivisioonassa. Joukkue karsi kaudella 1996 paikasta Veikkausliigaan HJK:ta vastaan, mutta hävisi kaksiosaisen karsinnan yhteismaalein 2–1. HIK pelasi 1.divisioonassa vuoteen 2001 asti, jonka jälkeen se joutui luopumaan sarjapaikastaan taloudellisista syistä ja tiputtautui kolmoseen. Kaudella 2016 seura putosi Kolmosesta Uudenmaan Neloseen.


title: Hangö IK

text: Käsipallossa miesten puolella HC HIK pelasi 1990-luvulla neljä kautta käsipallon SM-sarjassa. HC HIK nousi vuonna 2017 ykkösdivisioonasta takaisin käsipallon miesten pääsarjaan.


title: Opolja

text: Opolja () on kylä ja kunta Leningradin alueen Jaaman piirissä Venäjällä. Kunnan keskuspaikka on Opolja, josta on maantieyhteys Jaamaan ja Pietariin. Sen läpi kulkee Hatsinan ja Iivananlinnan sekä Pietarin ja Veimarin välinen rautatie. Asukkaita kunnassa on noin 4 300 henkeä.


title: Opolja

text: Opolja mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Se oli tuolloin samannimisen Jaaman läänissä sijainneen pogostan keskus. Alue on vanhaa inkerinsuomalaisten asuinseutua. Heidän lisäkseen seudulla on asunut venäläisiä ja virolaisia sekä Kerstovan ja Kikkeritsan kylissä vatjalaisia. Luterilaiset kuuluivat Novasolkan seurakuntaan, jolla oli kirkko samannimisessä kylässä.


title: Opolja

text: Opoljan kuntaan kuuluvat seuraavat asutuskeskukset: kylät Jamskovitsa (), Kerstova, Kikkeritsa (), Killi (), Korkka (), Kuurla (), Kuutta (), Litesno (), Läylikkä (), Mali tai Malli (), Novasolkka, Novesi eli Uusikylä (), Opolja, Prömpeli (), Raakovitsa (), Saappola (), Sakkala (), Skulmanni (), Tikanpesä, Valja (); taajamat Hovinkylä () ja Tikanpesän rautatieasema.


title: Opolja

text: Seudun pääelinkeino on maatalous. Opoljan maatalousyritys tuottaa maitoa, lihaa ja perunaa. Hovinkylässä on kalkkitehdas. Kylän lähellä sijaitseva kalkkiesiintymä on Leningradin alueen suurin. Muita hyötykaivannaisia ovat savi, palavakivi ja turve.


title: Opolja

text: Opoljan nähtävyyksiä on hyvin säilynyt 1800-luvun alun postiasema. Kylässä sijaitsee myös vuonna 1874 rakennettu ortodoksinen kirkko.


title: Opolja

text: Kunnan päämies on Sergei Sinitsyn, kunnanhallinnon päämies Natalja Tukatšova.


title: Derek Morris

text: Derek Morris (s. 24. elokuuta 1978 Edmonton, Alberta, Kanada) on kanadalainen entinen jääkiekkoilija ja maailmanmestari.


title: Derek Morris

text: Morris siirtyi WHL-juniorisarjan Regina Patsiin kaudeksi 1995–1996. Hän pelasi Reginassa kaksi kautta. Vuonna 1996 Calgary Flames varasi Morrisin NHL:ään. Morris pelasi ensimmäiset ammattilaisottelunsa WHL-kauden 1996–1997 jälkeen, kun hän pelasi loppukauden Calgaryn farmijoukkueessa AHL:n Saint John Flamesissa.


title: Derek Morris

text: Kaudella 1997–1998 Morris pelasi tulokaskautensa NHL:ssä ja vakiinnutti heti paikkansa Calgaryn puolustuksessa. Hän teki kauden aikana 29 pistettä ja hänet valittiin tulokkaiden tähdistökentälliseen kauden päätteeksi. Morris oli Calgaryn johtavia puolustajia seuraavien kausien ajan. Morris joutui sopimuserimielisyyksiin Calgaryn kanssa kauden 1999–2000 jälkeen. Hän teki kolmen vuoden jatkosopimuksen Calgaryn kanssa vasta joulukuussa 2000 kauden 2000–2001 jo alettua. Calgary lähetti Morrisin sopimuksen jälkeen Saint Johniin lyhyelle kuntotuskomennukselle. Hän pelasi lopulta kolme ottelua Saint Johnissa ja loppukauden aikana 51 ottelua Calgaryssä.


title: Derek Morris

text: Calgaryssä Morris pelasi yhteensä viisi kautta. Lokakuussa 2002 hän siirtyi merkittävässä kaupassa Colorado Avalancheen Dean McAmmondin ja Jeff Shantzin kanssa. Calgary sai Coloradolta tähtisentti Chris Druryn ja Stéphane Yellen. Ensimmäinen Colorado-kausi oli Morrisilta loistava, sillä hän pelasi tehokkaasti ja teki piste-ennätyksensä, 11+37. Seuraava kausi oli kuitenkin Morrisille vaikea, eikä hän pelannut enää yhtä varmasti. Colorado kauppasi hänet lopulta siirtoajan viimeisenä päivänä Keith Ballardin kanssa Phoenix Coyotesiin, josta Colorado sai Chris Grattonin, Ossi Väänäsen ja toisen kierroksen varausoikeuden.


title: Derek Morris

text: Kaudella 2005–2006 Morris kärsi nilkkavammasta ja oli kaksi kuukautta sivussa peleistä vuoden 2006 alussa. Hän teki kuitenkin Phoenixin kanssa kolmen vuoden jatkosopimuksen maaliskuussa 2006. Phoenixissa Morris pelasi kauteen 2008–2009. Hänet kaupattiin siirtoajan lopulla New York Rangersiin vaihdossa Dmitri Kalininiin, Petr Průchaan ja Nigel Dawesiin. Morris teki 25. heinäkuuta 2009 yksivuotisen sopimuksen Boston Bruinsin kanssa. Hän ei pelannut koko kautta 2009–2010 Bostonissa, vaan hänet kaupattiin takaisin Phoenixiin maaliskuussa 2010 vaihdossa neljännen kierroksen varausoikeuteen .


title: Derek Morris

text: Morris edusti ensimmäisen kerran Kanadaa arvoturnauksessa Norjassa 1999. Toisen kerran Morris pelasi MM-tasolla Saksassa 2001. Morris oli mukana myös MM-kilpailuissa 2004, jolloin Kanada voitti kultaa. Morris teki yhdeksessä ottelussa tehot 0+5.


title: Helmi Vihne

text: Helmi Matilda Tyyni Maria Vihne (sukunimi aik. Wilén; 24. maaliskuuta 1898 Hartola – 16. syyskuuta 1966 Helsinki) oli suomalainen toimittaja ja kirjailija. Hän käytti myös nimimerkkiä "Helmi Avarto".


title: Helmi Vihne

text: Pienviljelijäperheeseen syntynyt Vihne kävi kansakoulun ja opiskeli sanomalehtialaa aluksi Työväen Akatemiassa 1924-1925 ja sitten Yhteiskunnallisessa korkeakoulussa. Hän työskenteli Työväen Arkiston virkailijana ja Suomen Sosialidemokraatin toimittajana.


title: Helmi Vihne

text: Helmi Vihneen maaseudun sosiaalisiin ja yhteiskunnllisiin epäkohtiin pureutuneen romaanin "Syvälle syihin" (1938) tapahtumapaikkana oli Kirkkolan kartano Hartolassa. Kirja on omakustanne, josta otettiin 200 kappaleen painos. Aleksanteri Ahola-Valon kertoman mukaan suuri osa painoksesta tuhoutui tulipalossa. Ahola-Valon grafiikantöitä kirjassa on kolme kappaletta.


title: Venäjän aluejako

text: Venäjän federaatio () on liittovaltio, joka koostuu 83 itsehallinnollisesta osasta, federaatiosubjektista eli liittovaltiosubjektista (). Niitä on kuudella tasolla: tasavallat, autonomiset piirikunnat, alueet, aluepiirit, autonominen alue ja liittokaupungit. Nämä eroavat toisistaan itsehallinnon asteen suhteen, mutta kaikilla on kuitenkin kaksi edustajaa Venäjän parlamentin eli liittokokouksen ylähuoneessa, federaationeuvostossa.


title: Venäjän aluejako

text: Liittovaltiosubjekteja laajempia aluejaon yksiköitä ovat federaatiopiirit (ven. федеральный округ, federalnyi okrug), joita on kahdeksan. Nämä eivät ole itsehallinnollisia yksiköitä, vaan keskushallinnon tapa organisoida toimintaansa valtakunnan eri osissa.


title: Venäjän aluejako

text: Laajin itsehallinto on tasavalloilla. Niin tasavaltojen kuin autonomisten piirikuntien luonteeseen on alun perin kuulunut toimiminen jonkin tai joidenkin vähemmistökansallisuuksien itsehallintoyksikkönä. Jotkut federaatiosubjektit ovat hallinnollisesti sisäkkäisiä: joku tai jotkut subjektit voivat sisältyä toiseen subjektiin, vaikka ovat samalla itsenäisiä subjekteja.


title: Venäjän aluejako

text: Alueiden lukumäärä muuttuu ajoittain muun muassa siksi, että subjekteja yhdistetään ja alueista tulee aluepiirejä (ven. "krai").


title: Venäjän aluejako

text: Federaatiosubjekteja laajempia aluejaon yksikköjä ovat "federaatiopiirit" (), joita on kahdeksan. Ne eivät ole itsehallinnollisia, vaan toimivat Venäjän presidentinhallinnon alaisina toimistoina. Federaatiopiiriä johtaa Venäjän presidentin nimittämä täysivaltainen edustaja, jonka tehtävä on valvoa federaation elinten toimintaa ja sen lakien toimeenpanoa piirissä sijaitsevissa subjekteissa.


title: Venäjän aluejako

text: Taloudellisia ja tilastointitoimintoja varten subjektit on myös ryhmitelty 12 talousalueeseen.


title: Tyyne Pyrhönen

text: Tyyne Martta Pyrhönen (4. tammikuuta 1908 Valkeala – 23. joulukuuta 1964 Mikkeli) oli suomalainen opettaja ja kirjailija. Hän käytti nimimerkkiä "Tyyne Häkkinen".


title: Tyyne Pyrhönen

text: Pyrhönen kävi Työväen Akatemian 1924-1925 ja valmistui sitten vuonna 1930 kansakoulunopettajaksi Heinolan seminaarista. Hän toimi opettajana Anttolan Pitkälahden koulussa 1930-1949 ja Hartolan Rusin koulussa 1950-1953.


title: Warwick Brown

text: Warwick Brown (s. 24. joulukuuta 1949 Sydney, Australia) on entinen australialainen Formula 1 -kuljettaja.


title: Warwick Brown

text: Brown osallistui yhteen Formula 1 -kilpailuun 10. lokakuuta 1976. Hän ajoi Williams-Wolfia Yhdysvaltain GP:ssä 1976 ja sijoittui 14. sijalle.Brown lähti lähtöruudusta 23.


title: Warwick Brown

text: Brown onnistui paremmin Tasman Seriesissä, jonka hän voitti vuonna 1975, ajaessaan Lola T332 Chevrolet -autoa. Hän voitti myös Rothmans International Seriesin Australiassa vuosina 1977 ja 1978 ajaessaan VDS Teamin autoa.


title: Pustoperä

text: Pustoperä () on kyläryhmä ja maalaiskunta Leningradin alueen Jaaman piirissä Venäjällä. Kunnassa on 2 400 asukasta (vuonna 2009).


title: Pustoperä

text: Pustoperän kunta sijaitsee Jaaman piirin kaakkoisosassa. Se rajoittuu pohjoisessa Opoljan kuntaan, idässä Volossovan piiriin, etelässä ja lounaassa Slantsyn piiriin, lännessä Suuren-Lutskan kuntaan ja luoteessa Jaaman kaupunkiin. Seudun läpi virtaa Laukaanjoki.


title: Pustoperä

text: Kunnan keskuspaikka on Suuren-Pustoperän kylä (ven. Большая Пустомержа). Sen lisäksi siihen kuuluu 17 kylää ja taajamaa: Immanitsa (Именицы, "Imenitsy"), Ivanskoin taajama (Ивановское, "Ivanovskoje"), Jyrki (Юрки, "Jurki"), Klenna (Кленно, "Klenno"), Klennan rautatieasema, Korppova (Корпово, "Korpovo"), Kriušin rautatieasema (Криуши), Manelia (Мануйлово, "Manuilovo"), Mustapää (Онстопель, "Onstopel"), Netoplitsa (Недоблицы, "Nedoblitsy"), Pieni-Pustoperä (Малая Пустомержа, "Malaja Pustomerža"), Poretšje (Поречье), Sredneje Selo (Среднее Село), Sääkylä (Сягло, "Sjaglo"), Torma (Торма), Veimarin rautatieasema (Веймарн, "Veimarn") ja Vetki (Ветки).


title: Pustoperä

text: Kunnan pohjoisosa on vanhaa inkerinsuomalaisten asuinseutua. Heidän lisäkseen seudulla on asunut venäläisiä ja virolaisia. Luterilaiset kuuluivat ennen Novasolkan seurakuntaan. Nykyään asukkaat ovat etupäässä venäläisiä.


title: Pustoperä

text: Pustoperästä on maantieyhteys Jaamaan ja Pietariin. Kunnan läpi kulkee myös Pietarin ja Tallinnan välinen rautatie, jonka varrella on Veimarin risteysasema. Seudun pääelinkeino on maatalous. Suurimmat yritykset ovat makkaraa valmistava Neiman lihanjalostuslaitos sekä maidontuotantoon keskittynyt Agro-Baltin karjasiittola. Yksityisiä maatiloja on yhteensä 25. Laukaanjoella Poretšjessa kasvatetaan lohia. Työtä antaa myös metsänhoito ja hakkuut (Ivanskoin metsänhoitoalue). Manelian kylässä toimii Leningradin alueen tuberkuloosisairaala.


title: Ninja Gaiden

text: Ninja Gaiden on Team Ninjan kehittämä ja Tecmon julkaisema toimintaseikkailupeli Xboxille. Peli kävi läpi viiden vuoden kehitystyön ennen kuin Tecmo julkaisi sen vuonna 2004. "Ninja Gaideniin" on julkaistu laajennusosia ja kaksi uusittua versiotakin on julkaistu pienin parannuksin, Ninja Gaiden Black Xboxille ja Ninja Gaiden Sigma PlayStation 3:lle.


title: Ninja Gaiden

text: Pelin päähenkilö on kuvitteellinen Ryu Hayabusa -niminen ninja, jonka tehtävänä tarinassa on saada takaisin varastettu Dark Dragon Blade, hyvin voimakas miekka. Ryu toisena tehtävänä on myös kostaa hänen klaaninsa teurastajalle.


title: Ninja Gaiden

text: 1990-luvulla ilmestyneen "Ninja Gaiden" -pelisarjan innoittamana, uusi "Ninja Gaiden" on suunniteltu uuteen maailmaan pohjautuen toiseen Team Ninjan luomukseen, "Dead Or Alive" -pelisarjaan. Tecmo on kohdistanut "Ninja Gaidenin" erityisesti ei-japanilaiselle yleisölle, ja huolimatta vaikeuksista saada sisällön luokitukset johtuen pelin rajusta väkivallasta, se otettiin yleisesti hyvin vastaan, muun muassa Pohjois-Amerikassa sitä myytiin yli 360 000 kappaletta sen ensimmäisen kuukauden aikana. "Ninja Gaidenia" ei kuitenkaan saatu julkaistua joissain maissa kyseisten maiden sensuurin vuoksi, ja Japanin myynti oli kehnoa myyden vain 60 000 kappaletta peliä neljä kuukautta julkaisunsa jälkeen.


title: Ninja Gaiden

text: "Ninja Gaidenin" hyvien kontrollien, teknisten ratkaisujen ja merkittävän haasteen ansiosta se tarjosi jopa kokeneillekin pelaajille kunnon haastetta. Ninja Gaidenia onkin sanottu yhdeksi parhaimmaksi ja haastavammaksi peliksi koskaan.


title: Ninja Gaiden

text: Team Ninja jatkoi pelin päivittämistä julkaisun jälkeen, julkaisemalla kaksi Hurricane Packia ilmaisesti ladattaviksi, joka lisäsi peliin extrasisältöä, uusia pelihaasteita ja pelimoottorin parannuksia. Nämä tulivat mukaan suoraan vuonna 2005 julkaistuun, "Ninja Gaidenin" remake-peliin nimellä "Ninja Gaiden Black". Kaksi vuotta myöhemmin peli julkaistiin hieman uudistettuna seuraavan sukupolven konsolille, PlayStation 3:lle nimellä "Ninja Gaiden Sigma". Huolimatta tehokkaammasta alustasta, pelin viaksi lueteltiin puutteellisuus verrattuna Xboxille ilmestyneisiin aiempiin versioihin. "Sigma"-versio julkaistiin myöhemmin PlayStation Vitalle nimellä "Ninja Gaiden Sigma Plus".IGN antoi pelin Xbox-versiolle arvosanaksi 9.4/10 arvostelussaan.


title: Aino Voipio

text: Aino Voipio (sukunimi vuoteen 1901 Åkerman () oli suomalainen opettaja, kansanopiston johtaja ja kirjailija.


title: Aino Voipio

text: Voipio toimi 1907-1915 Länsi-Suomen kansanopiston johtajana Huittisissa ja 1920-1928 Itä-Hämeen kansanopiston johtajana Hartolassa. Hän oli Järvenpään kotitalousopettajaopiston ensimmäinen johtaja 1929–1950. Voipio sai kouluneuvoksen arvon 1943.


title: Aino Voipio

text: Voipio kirjoitti sanat Aksel Törnuddin säveltämään Satakunnan lauluun joka tehtiin alun perin Länsi-Suomen kansanopiston 20-vuotisjuhliin juhannuspäivänä 1912. Voipio sanoitti myös Itä-Hämeen laulun.


title: Jay Chamberlain

text: Jay Chamberlain (29. joulukuuta 1925 Los Angeles, Kalifornia - 1. elokuuta, 2001) oli yhdysvaltalainen Formula 1 -kuljettaja. Hän osallistui kolmeen Formula 1 -kilpailuun, ja hän pääsi kilpailuun ensimmäisen ja ainoan kerran Britannian GP:ssä 1962. Jay ei saanut ainuttakaan MM-pistettä urallaan.


title: K. V. Piilonen

text: Kalle Valdemar (K. V.) Piilonen () oli suomalainen toimittaja ja kirjailija. Hän käytti nimimerkkiä "Wille".


title: K. V. Piilonen

text: Piilosen vanhemmat olivat uittotyönjohtaja Ville Piilonen ja Anna-Sohvia (Sofia) Salminen. Hän kävi kansakoulun ja työskenteli sitten rautateillä asemamiehenä ja asemanhoitajana 1902-1913. Hän oli sitten SOK:n piirineuvojana ja vuosina 1919-1920 Saarijärven Paavo-lehden toimittajana ja taloudenhoitajana Jyväskylässä. Piilonen toimi Yhteishyvä-lehden avustajana 1921-1924, Lalli-lehden taloudenhoitajana 1924-1925 sekä Iisalmen Sanomien päätoimittajana ja taloudenhoitajana 1926-1927.


title: Ölands södra grund

text: Ölands södra grund (tai Ölandsrev) on karikko ja tälle vuonna 1951 rakennettu samanniminen, väriltään puna-musta pohjamajakka Itämeressä. Majakka sijaitsee 13 merimailin päässä kaakkoon Långe Janin majakasta, joka sijaitsee Öölannin saaren eteläosassa, Ölands södra uddessa. Majakkarakennus on 33,2 metriä merenpinnan yläpuolella. Majakan valo kantaa 40 kilometriä. Karikosta varoittamisen lisäksi Ölands södra grundin majakka on tärkeä liikenteenjakaja.


title: Rollin 30's

text: Rollin 30s on Crips-jengi, joka aloitti nimellä Harlem Godfathers Jefferson Parkin alueella eteläisessä Los Angelesissa, Kaliforniassa. Jengi perustettiin 1970-luvun keskivaiheilla, ja he hallitsevat toiseksi suurinta aluetta Los Angelesissa. Vain Eight-Tray Gangster Cripsin alue on suurempi. Heidän alueensa on Jeffersonin, King Blvd:in, Crenshawin ja Normandien keskellä, ja sen pinta-ala on 2,04 neliökilometriä. 1970-luvun lopun jälkeen jengi on ollut sodassa Rollin 20s Bloodsin kanssa. Toiseksi suurin sota heillä on Black P Stonesin kanssa. Heillä oli myös sota Rollin 40s Cripsin kanssa vuosina 1996–2006.


title: Rollin 30's

text: Rollin 30s jengillä on Cripsien parissa useita sisar-settejä, joiden nimet ovat vastaavia numeroinnin vain muuttuessa (Rollin 20s, Rollin 60s, Rollin 80s jne). Jengin nimessä oleva kymmennumero tulee kadun numerosta, jota he "hallinnoivat".


title: Rollin 30's

text: He ovat myös kuuluisia siitä, että räppäri Ice-T kuului jengiin nuorempana, tosin hän on myöhemmin jättänyt jengielämän.


title: Pertti Sahlberg

text: Pertti ”Pertsa” Sahlberg on suomalainen entinen kilpa-aerobikkaaja. Hän voitti muun muassa vuonna 2000 yhdessä silloisen vaimonsa Marin kanssa aerobicin maailmanmestaruuden ja euroopanmestaruuden. He sijoittuivat vuoden 2001 World Seriesin finaalissa sijalle 8.


title: Pertti Sahlberg

text: Koulutukseltaan Sahlberg on liikunnanopettaja. Hän toimii perusopetuksen liikunnanopettajana Kerttulin lukiossa ja perusasteen koordinattorina Turun seudun urheiluakatemiassa. Aiemmin Sahlberg on työskennellyt Turun Lyseossa yläkoulun ja lukion liikunnan ja terveystiedon opettajana.


title: Taidemuseo

text: Taidemuseo on kuvataiteen esittelyyn tarkoitettu rakennus tai tila. Taidemuseo voi olla yksityisessä tai julkisessa omistuksessa. Erona taidegalleriaan on se, että taidemuseoilla on taidekokoelma, usein myös taidehistoriallista henkilökuntaa ja tutkimustoimintaa.


title: Taidemuseo

text: Taidemuseoiden yksi tehtävä on lisätä ihmisten taiteen tuntemusta. Museot voivat esitellä eri aikakausien taideteoksia tai erikoistua tiettyyn aikakauteen. Taidemuseot järjestävät myös yksittäisten taiteilijoiden taidenäyttelyitä ja teemanäyttelyitä. Ne voivat keskittyä yhden tai useamman taiteilijan teoksiin, kuten Musée Rodin, tai muuten rajatumpaan alaan taidetta, kuten National Portrait Gallery.


title: Tatjana Moisejeva

text: Tatjana Jurjevna Moisejeva (, s. 7. syyskuuta 1981 Hanti-Mansijsk, Venäjän SFNT) on venäläinen ampumahiihtäjä, joka on kilpaillut maailmancup-tasolla kaudesta 2002–2003 lähtien.


title: Tatjana Moisejeva

text: Moisejeva hiihti avausosuuden Venäjän viestijoukkueessa, joka saavutti Hanti-Mansijskin juniorien MM-kilpailuissa 2001 kultaa ennen Tšekkiä ja Saksaa. Hän saavutti lisäksi normaalimatkalta niin ikään mestaruuden. Aikuisten arvokilpailuissa hän debytoi Anterselvan MM-kisoissa 2007 sijoittuen yhteislähdössä yhdenneksitoista. Östersundissa 2008 hän sijoittui viestissä neljänneksi ja normaalimatkalla viidenneksi. Lisäksi hän oli yhteislähdössä yhdeksästoista.


title: Tatjana Moisejeva

text: Maailmancupissa Moisejeva on saavuttanut neljä palkintosijaa (kauden 2007–2008 jälkeen). Ensimmäisen niistä hän saavutti oltuaan toinen Pokljukan sprinttikisassa 17. tammikuuta 2007.


title: Toivo Pekurinen

text: Toivo Anders Pekurinen (14. kesäkuuta 1883 Hamina – 31. toukokuuta 1971 Hamina) oli suomalainen kirjailija. Hän käytti nimimerkkiä "T. P. Voikoski".


title: Allodi

text: Allodi tai allodiumi (lat. "allodium", vapaa tila) tarkoitti germaaneilla suvussa perintönä siirtyvää kiinteää ja irtainta omaisuutta. Myöhemmin se alkoi merkitä vain kiinteää omaisuutta. Allodin vastakohta oli läänitys, johon sen haltijalla oli vain nautintaoikeus.


title: Allodi

text: Allodiaalioikeus oli perustana sille, miten Ruotsi-Suomen aateli omisti maatilansa. Ne oli ikiajoiksi annettu aatelisten omistettaviksi ja käytettäviksi heidän erioikeuksiinsa ja rälssiin perustuen. Kaarle XI:n reduktiossa tilat pitkällisten kiistojen jälkeen palautettiin valtiolle.


title: Arktinen keskus

text: Arktinen keskus on Lapin yliopiston kansainvälinen tutkimuslaitos ja tiedekeskus, joka tutkii arktisen alueen kehitystä. Se tuottaa tutkimustietoa arktisesta ympäristöstä, yhteiskunnasta ja ilmastonmuutoksesta. Tutkimus on monitieteistä ja ilmiökeskeistä, ja tavoitteena on viestittää tutkimustuloksia suurelle yleisölle. Keskuksen yhteydessä toimii ARKTIS-tutkijakoulu.